Ο… Ωνάσης της Κρήτης! – Bella Stories\nΚαι η Κρήτη έχει τον…Ωνάση της! Και ζει στους Μέσα Ποτάμους Λασιθίου με την σύζυγό του Μαριάνα, με την οποία διατηρούν το δικό τους στέκι, την ταβέρνα τους και τους ανακάλυψε η Μυρσίνη Λαμπράκη η οποία τους κάνει ειδικό αφιέρωμα στο ιστολόγιο της.\n«Η αυθεντικότητα, λοιπόν, κατέληξα ότι είναι ένα γνώρισμα των έξυπνων και ακομπλεξάριστων ανθρώπων. Είναι εκείνοι που σου μιλάνε Απλά, ξεκάθαρα, δίχως κανενός είδους κοινοτοπίες. Δίχως ψεύτικες κομψότητες, δίχως επιτηδευμένη ευγένεια, δίχως την επιθυμία να προκαλέσουν μόνο και μόνο για να ξεχωρίσουν. Είναι εκείνοι που έχουν την ικανότητα να εκφράζουν το ουσιώδες χωρίς να πασχίζουν με πολυπλοκότητες και κατά ένα μυστήριο τρόπο όλοι μα όλοι έχουν μια τρελή σχέση αγάπης με την γη, το χώμα και τα ζωντανά πλάσματα του πλανήτη γη.\nΈνας τέτοιος αυθεντικός τύπος είναι ο ΩΝΑΣΗΣ της Κρήτης που με υποδέχεται στο εστιατόριο του με μια αρμαθιά ντομάτες και παρδαλές γραβάτες – μια δηλαδή από τις 1000 που έχει στην συλλογή του- και πουκάμισα χτυπητά που συναγωνίζονται το παρδαλό πέταγμα της από τις πεταλούδες του μποστανιού του» γράφει η Μυρσίνη.\nΜπάρκαρε, μου λέει, μικρός σε γκαζάδικο, δούλεψε, έβγαλε λεφτά , τα γλέντησε εξού και το ΩΝΑΣΗΣ και μετά γύρισε στο χωριό του στους Μέσα Ποταμούς για να φτιάξει τον δικό του παράδεισο. Μια ταβέρνα λουλουδιασμένη περιστοιχισμένη από τεράστιες κορομηλιές, μουριές, συκιές και κάτι γιγάντιες ορτανσίες που γαληνεύουν το μάτι με το ευγενικό απαλό τους μωβ.\nΤα <κονάκια> τους είναι χωρισμένα ο ΩΝΑΣΗΣ είναι ο άρχοντας έξω στην σάλα στην υποδοχή public relation που λένε στο χωριό του, επί της υποδοχής που λένε στο δικό μου. Αλλά στην κουζίνα κάνει κουμάντο η Μαριάννα εκείνη ζυμώνει το εφτάζυμο παξιμάδι, ανάβει την τεράστια στόφα πετρελαίου ή την παραστιά της και φτιάχνει απλά, αλλά πεντανόστιμα ΚΡΗΤΙΚΑ ΦΑΓΗΤΑ.\nΚολοκυθάκι από το μποστάνι τηγανιτό σκέτο ή λουσμένο με δυο και τρία και τέσσερα αυγά με λαμπερό κρόκο, ανθούς γεμιστούς, ντάκο εφτάζυμο μουσκεμένο με φρέσκια ντομάτα Πιλάφι με κόκορα και αίγα κοκκινιστή με πατάτες και ψητό με πατάτες στις ξυλόσομπες που ανάβουν όλο τον χειμώνα.\nΣπάνια βγαίνει στην σάλα συνήθως για να σου σερβίρει το φαγητό της με σεμνότητα και μια φυσικότητα που σε κάνει να αισθάνεσαι κάτι σαν το σπίτι της θείας σου στο χωριό. Ζητάω γλυκό και μας φέρνει ρυζόγαλο φτιαγμένο με κατσικίσιο γάλα. Αραιό χωρίς πρόσθετα πηκτικά και μια πρέζα αλάτι να κοντράρει ευγενικά την ζάχαρη.


Σουσάμι, η πλήρης τροφή - Κωτσόβολος Blog\nΣουσάμι, η πλήρης τροφή\nby Δέσποινα Ασβεστοπούλου 10/09/2019\nΌσα αξίζει να γνωρίζουμε για το μαγικό σποράκι και τα παράγωγά του.\nΤο σουσάμι εκτός από νόστιμος σπόρος είναι και εξαιρετικά θρεπτικός με πολλαπλά οφέλη για την υγεία μας, γι’ αυτό και χαρακτηρίζεται από τους επιστήμονες ως πλήρης τροφή. Πρόκειται για έναν πραγματικά αρχαίο σπόρο, αφού ανήκει στην κατηγορία των φυτών που πρωτοκαλλιεργήθηκαν από τον άνθρωπο πριν από χιλιάδες χρόνια.\n«Σουσάμι» είναι η κοινή ονομασία του ινδικού σήσαμου. Παράγεται από το μονοετές φυτό Sesamum indicum, το οποίο ανήκει στο γένος των αγγειόσπερμων δικότυλων φυτών και περιλαμβάνει 37 είδη ποωδών φυτών, ιθαγενή της Ασίας και της Αφρικής. Με τα χρόνια οι σπόροι καταξιώθηκαν σαν πρώτη ύλη για την παραγωγή διαφόρων τροφίμων, καθώς και για την παραγωγή ελαίου. Πατρίδα του έως πρόσφατα θεωρούνταν η Ινδία. Όμως η ζυγαριά της ιστορίας γέρνει πλέον προς το Σουδάν όπου έχουν βρεθεί πολλά άγρια είδη του φυτού και πιστεύεται πως από εκεί επεκτάθηκε στην Αίγυπτο, την Ινδία, τη Μέση Ανατολή και την Κίνα. Η μεγαλύτερη παραγωγός χώρα σήμερα είναι η Μιανμάρ, μεγαλύτερη εξαγωγέας η Ινδία και μεγαλύτερη εισαγωγέας η Ιαπωνία.\nΣτην αρχαία Ελλάδα ονομαζόταν «σέσαμον», που προήλθε από την αραβική λέξη «semsin».\nΣουσάμι έχει βρεθεί στον τάφο του Τουταγχαμών (14ος αιώνας π.Χ.) αλλά και στο Ακρωτήρι της Θήρας (1628 π.Χ.).\nΗ πιο παλιά αναφορά στη χρήση των σπόρων του σουσαμιού, προέρχεται από έναν μύθο των Ασσυρίων.όπου αναφέρεται ότι οι θεοί ήπιαν κρασί από σουσάμι, τη νύχτα που προηγήθηκε της δημιουργίας της Γης.\nΠριν από την εποχή του Μωυσή, οι Αιγύπτιοι άλεθαν το σουσάμι και το χρησιμοποιούσαν με τη μορφή αλευριού.\nΟι Κινέζοι πριν από 5000 χρόνια χρησιμοποιούσαν το σουσάμι ως μέσο φωτισμού και παρήγαγαν αιθάλη με καύση σησαμελαίου για την παρασκευή της καλύτερης σινικής μελάνης.\nΟ Ιπποκράτης αναφέρει τη μεγάλη θρεπτική του αξία, ενώ σε ένα κινέζικο βιβλίου του 300 π.Χ. το σουσάμι περιγράφεται ως ένα τρόφιμο, με ποικίλα θεραπευτικά αποτελέσματα, όπως η παροχή ενέργειας, η ήρεμη ψυχολογία και οι αντιγηραντικές ιδιότητες όταν καταναλωθεί για μεγάλο χρονικό διάστημα.\nΣτην παραδοσιακή Ινδική ιατρική, Ayurveda, το σησαμέλαιο χρησιμοποιούνταν για μασάζ σώματος από το 700 – 1100 π.Χ.\nΗ μαγική έκφραση «σουσάμι άνοιξε» στο παραμύθι του Αλή Μπαμπά,.ίσως να προέρχεται από το απότομο άνοιγμα της κάψουλας του σουσαμιού για να βγουν οι σπόροι και πιθανότατα συμβολίζει την άποψη που είχαν οι Άραβες για τις «μαγικές ιδιότητες» του σουσαμιού.\nΣτους ινδουιστικούς θρύλους και δοξασίες το σουσάμι αναφέρεται ως σύμβολο αθανασίας.\nΤο σουσάμι περιέχει υψηλής βιολογικής αξίας φυτικές πρωτεΐνες και είναι πλούσιο σε αμινοξέα όπως η μεθειονίνη, η αργινίνη, η λυσίνη κ.ά. Έτσι, όταν συνδυάζεται με τρόφιμα που περιέχουν λυσίνη (π.χ. όσπρια, ξηροί καρποί) οι πρωτεΐνες που προκύπτουν είναι υψηλής βιολογικής αξίας και διαθεσιμότητας, καθώς πλησιάζουν τη βιολογική αξία ζωικών πρωτεϊνών. Η υψηλή θρεπτική αξία του σουσαμιού οφείλεται και στα λιπαρά οξέα που περιέχει. Από αυτά το 45% είναι μονοακόρεστα, το 40% πολυακόρεστα και μόλις το 15% κορεσμένα. Η αυξημένη παρουσία πολυακόρεστων λιπαρών οξέων καθιστά το σουσάμι μια ιδιαιτέρως θρεπτική τροφή,.καθώς τα συγκεκριμένα οξέα δεν μπορεί να τα συνθέσει ο ανθρώπινος οργανισμός, γι’ αυτό και η πρόσληψή τους μέσω της διατροφής θεωρείται απαραίτητη. Το σουσάμι περιέχει επίσης φώσφορο, κάλιο, μαγνήσιο, ψευδάργυρο, σελήνιο και λιγνάνες. Όλα αυτά του χαρίζουν σημαντικές αντιοξειδωτικές ιδιότητες. Περιέχει βέβαια κι αρκετές θερµίδες, (566 /100 γρ.), γι’ αυτό και οφείλουμε να το καταναλώνουμε µε µέτρο.\nΤα οφέλη για την υγεία μας\nΤο σουσάμι είναι γνωστό για την αντικαρκινική του δράση λόγω της σησαμόλης που αναστέλλει τη δράση των ελεύθερων ριζών.\nΕίναι καλός ρυθμιστής της χοληστερόλης, λόγω των πολλών αντιοξειδωτικών που περιέχει.\nΈχει αντιυπερτασική – αντιθρομβωτική δράση λόγω της σησαμίνης που αναστέλλει τόσο την αύξηση της πίεσης όσο και τη δημιουργία εγκεφαλικών θρόμβων.\nΘεωρείται ευεργετικό στην πρόληψη του διαβήτη και του καταρράκτη.\nΠροστατεύει από τον πόνο και τα συμπτώματα της οστεοαρθρίτιδας γονάτου ενώ μειώνει τον κίνδυνο πρόκλησης μυϊκών τραυματισμών.\nΔιαθέτει αντιγηραντικές ιδιότητες: λόγω της μεγάλης του περιεκτικότητας σε βιταμίνη Ε και της δράσης των λιγνανών, δηλαδή της σησαμινόλης και της σησαμίνης.\nΒοηθά την στοματική υγεία αποτρέποντας τη φθορά των δοντιών, την κακή αναπνοή, την αιμορραγία των ούλων, την ξηρότητα του φάρυγγα και μειώνει την οδοντική πλάκα.\nΠροάγει την υγεία του δέρματος καθώς ο ψευδάργυρος που περιέχει το σησαμέλαιο απαλύνει τους ερεθισμούς, την ακμή, τα σπυράκια και τα μαύρα στίγματα. Επίσης βοηθά στην επούλωση των πληγών και θεραπεύει τις ατέλειες της επιδερμίδας.\nΘεωρείται πως προλαμβάνει την νόσο του Alzheimer.\nΤα παράγωγα του σουσαμιού\nΤο ταχίνι και το σησαμέλαιο είναι τα κυριότερα προϊόντα που παίρνουμε από το σουσάμι κι έχουν και τα δύο υψηλή διατροφική αξία. Ο παραδοσιακός τρόπος θέλει τους σπόρους του σησαμιού να αλέθονται σε πέτρινους μύλους. Ο νόστιμος πολτός που προκύπτει, είναι το ταχίνι με τη χαρακτηριστική γεύση, τη βελούδινη υφή και το χρυσαφένιο χρώμα. Οι σπόροι πριν τελικά πολτοποιηθούν έχουν αποφλοιωθεί και κατόπιν ξεραθεί. Πέρα από την κλασική γεύση βρίσκουμε ταχίνι με μέλι, κακάο, πορτοκάλι, ταχίνι ολικής, αλλά και με φρουκτόζη.\nH χρήση του σουσαμιού στην κουζίνα\nΟ σπόρος του σουσαμιού ποικίλλει στο χρώμα, το μέγεθος και την υφή του τοιχώματος του καρπού. Το πιο συνηθισμένο είναι το άσπρο, αλλά στις Ασιατικές χώρες, πιστεύεται ότι οι μαύροι καρποί είναι πιο υγιεινοί. Η γεύση που προκύπτει στο ψημένο σουσάμι είναι επίσης ένα επιθυμητό χαρακτηριστικό. Ψημένο ή άψητο, αναποφλοίωτο ή αποφλοιωμένο, το σησάμι χρησιμοποιείται με διάφορους τρόπους στις κουζίνες του κόσμου.\nΣτην Ελλάδα, το χρησιμοποιούμε για να πασπαλίσουμε το ψωμί, τα τσουρέκια,.τα κρητικά καλτσούνια, τα κουλούρια, τις πίτες αλλά και το αγαπημένο μας παστέλι. Από το αλεσμένο σουσάμι, το ταχίνι δηλαδή, γίνεται και ο γνωστός μας χαλβάς, αυτός που χαρακτηρίζουμε του μπακάλη, αλλά και μια σειρά από αρτοσκευάσματα όπως ταχινόπιτες, κέικ, κουλούρια, σάλτσες, ντιπ, σούπες, κλπ.\nΣτη Μέση Ανατολή και τη Βόρεια Αφρική προσθέτουν ταχίνι στο χούμους (τον πολτό ρεβιθιών) αλλά και σε πολλά αρτοσκευάσματα και ντιπ.\nΣτην Ιαπωνία το σουσάμι χρησιμοποιείται ως επικάλυψη σε μαγειρεμένο ρύζι, γνωστό ως ρυζοκεφτέ και το σησαμέλαιο είναι το κύριο έλαιο που χρησιμοποιείται στην κουζίνα τους.\nΣτην Αφρική πέρα από το σουσάμι και το ταχίνι τρώνε και τα φύλλα του σουσαμιού.\nportalfeedαντιοξειδωτικές ιδιότητεςΙωάννα Σταμούλουμυστικά Ιωάννα Σταμούλουπαράγωγα σουσαμιούπαστέλι με σουσάμιπροϊόντα από σουσάμισησαμέλαιοσήσαμονσουσάμισουσάμι διατροφική αξίασυνταγέςσυνταγές με σουσάμιταχίνι\nIFA 2019: «Έξυπνο» ξύρισμα με τη νέα Philips Smart Shaver series 7000


Μαρία Κορακά | Τα Ψυχοσωματικά Συμπτώματα Εκφράζουν Τον πόνο Της Ψυχής Που Δεν Μπορούν Να Γίνουν Λόγια | Συμβουλευτική & ΨυχοΘεραπεία\nΤα Ψυχοσωματικά Συμπτώματα Εκφράζουν Τον πόνο Της Ψυχής Που Δεν Μπορούν Να Γίνουν Λόγια | Συμβουλευτική & ΨυχοΘεραπεία\n«Ψυχοσωματικά Συμπτώματα. Το σώμα μιλάει για αυτά που σωπαίνει η ψυχή.»\nΠολύς λόγος γίνεται τελευταία για τις ψυχοσωματικές ασθένειες.\nΓεγονός αποτελεί ότι όλο και περισσότεροι άνθρωποι αναζητώντας τις παθολογικές αιτίες μιας ενόχλησης όπως πόνοι στο στήθος, ταχυπαλμίες ή ημικρανίες δεν καταφέρνουν να βρουν μια απάντηση στα πλαίσια της σωματικής υγείας.\nΈτσι λαμβάνουν απαντήσεις ότι η αιτία που μπορεί να προκαλεί τα συμπτώματά τους να κρύβεται σε ψυχολογικό επίπεδο.\nΚαι ενώ η ψυχική υγεία αρχίζει να γίνεται ολοένα και πιο κατανοητή και αποδεκτή συνεχίζει να εγείρει αμφιβολίες και ερωτηματικά όταν αυτή δεν περιορίζεται στη δημιουργία συναισθήματος και μόνο.\nΜε άλλα λόγια είναι πολύ εύκολο κάποιος να κατανοεί ότι το συναίσθημα είναι αποτέλεσμα μιας ψυχικής διαδικασίας αλλά τα σωματικά συμπτώματα πως μπορούν να προκαλούνται από αυτή;\nΗ απάντηση βρίσκεται στις μελέτες που γίνονται πια συνδυαστικά στο χώρο της ιατρικής και της ψυχολογίας.\nΟι έρευνες λοιπόν μας πληροφορούν ότι η ασθένεια είναι το αποτέλεσμα μιας σύγκρουσης ανάμεσα στην προσωπικότητα και στην ψυχή.\nΌταν λοιπόν βιώνουμε μια έντονη και βίαιη εσωτερική σύγκρουση την οποία ο άνθρωπος ερμηνεύει ως αδιέξοδη τότε το σώμα αναλαμβάνει να εξωτερικεύσει το άγχος με ένα εμφανές σύμπτωμα.\nΓια παράδειγμα οι συχνές και αδικαιολόγητες ιατρικά φαρυγγίτιδες αποτελούν μια ένδειξη ότι το άτομο δεν μπορεί να επικοινωνεί τις αγωνίες ή τις πιέσεις που βιώνει.\nΟι ημικρανίες αναδεικνύουν την ένταση, το θυμό και τις αμφιβολίες που μπορεί ένας άνθρωπος να δυσκολεύεται να διαχειριστεί.\nΆλλο ψυχοσωματικό σύμπτωμα είναι ο πόνος στο στομάχι.\nΣυχνά στο γραφείο μου ακούω για ανεξήγητους πόνους στην κοιλιά ή σφίξιμο στο στομάχι που παθολογικά δεν αιτιολογείται.\nΣτις περιπτώσεις αυτές λέμε ότι το στομάχι αντιδρά δίνοντας την αίσθηση του καψίματος , εφόσον το άτομο έχει αδιαχείριστο θυμό μέσα του και δεν μπορεί να εκφράσει.\nΕπιπροσθέτως, ο πόνος στο στήθος καθώς και η αύξηση της πίεσης στους περισσότερους ανθρώπους δηλώνει τη σκλαβιά που μπορεί να βιώνει κάποιος από την αρετή της περηφάνια\nΆλλο παράδειγμα είναι η παχυσαρκία.\nΆνθρωποι που παραπονούνται για το βάρος τους, όταν δεν μπορούν να αποδεσμευτούν από τα κιλά που τους ταλαιπωρούν.\nΨυχοσωματικά σημαίνει ότι το σώμα όταν δεν μπορεί να διαχειριστεί την έντονη δυσαρέσκεια για διάφορους τομείς της ζωής ή το θυμό και την επιθετικότητα που δεν μπορεί να εκφραστεί.\nΈτσι αυτή η ενέργεια διοχετεύεται στο φαγητό στην προσπάθειά να απωθηθεί η αρνητικοποίηση.\nΈνα άλλο έντονο ψυχοσωματικό και ίσως το πιο σύνηθες, είναι ο πονοκέφαλος και οι ημικρανίες.\nΤο σύμπτωμα αυτό εμφανίζεται κυρίως στις γυναίκες και πέρα από τους ορμονικούς παράγοντες ( στο προεμμυνορυσιακο σύνδρομο ή κατά τη διάρκεια της περιόδου) καταδεικνύει τη θλίψη και τις αμφιβολίες που διέπουν τη ζωή.\nΗ υπερβολική σκέψη για όλα, η αγωνία για τα καθημερινά αλλά και η αίσθηση της μοναξιάς που προκύπτει από τη μη κατανόηση των γύρω ανθρώπων.\nΒαθιά καταπιεσμένα συναισθήματα που το άτομο δεν είναι σε θέση να συνειδητοποιήσει και δεν μπορεί να εκφράσει και έτσι σωματοποιεί τον πόνο.\nΗ διαδικασία της ψυχοδυναμικής ψυχοθεραπείας, μπορεί να βοηθήσει πλήρως αποτελεσματικά στη θεραπεία αυτών των συμπτωμάτων.\nΗ ανάλυση των ασυνείδητων μηχανισμών της ψυχής και η βοήθεια που παρέχει ο θεραπευτής στην ερμηνεία αλλά και την κατανόηση που θα παρέχει στο θεραπευόμενο μπορούν να εξαλείψουν τα συμπτώματα.\nΑν λοιπόν παρατηρείτε κάποιο από τα παραπάνω ψυχοσωματικά και εφόσον έχετε απευθυνθεί στον γιατρό σας αλλά και αποκλείσει τα παθολογικά αίτια, κρίνεται απαραίτητο να επισκεφτείτε κάποιον ψυχολόγο.


Πρώτη φορά σε 14 εβδομάδες κάτω από τις $40.000 το Bitcoin - «Βυθίζονται» και τα υπόλοιπα κρυπτονομίσματα - lapolitica.gr\nΑρχική business Πρώτη φορά σε 14 εβδομάδες κάτω από τις $40.000 το Bitcoin –...\nΠρώτη φορά σε 14 εβδομάδες κάτω από τις $40.000 το Bitcoin – «Βυθίζονται» και τα υπόλοιπα κρυπτονομίσματα\nΕξαϋλώθηκαν $280 δισ. από την κεφαλαιοποίηση του μεγαλύτερου κρυπτονομίσματος παγκοσμίως. Η αρνητική ειδησεογραφία έχει επιπτώσεις. Τα σχόλια του Ελον Μασκ και οι κινήσεις της Κίνας στο επίκεντρο. Κατρακυλούν και τα υπόλοιπα crypto.\nΒυθίζεται το Bitcoin, που έφτασε νωρίτερα στο χαμηλό των $38.528,86, σύμφωνα με το CoinDesk. Ηταν το πιο χαμηλό από τις 9 Φεβρουαρίου, που ήταν και η τελευταία φορά που έπεσε κάτω από τις $40.000.\nΤο πρωί της Τετάρτης τελεί υπό διαπραγμάτευση 12,5% χαμηλότερα, στις 39.649 δολάρια. Οπως μεταδίδει το CNBC, η πτώση είχε ως αποτέλεσμα να εξαϋλωθούν 280 δισ. δολάρια από την κεφαλαιοποίηση του ψηφιακού νομίσματος.\nΗ αρνητική ειδησεογραφία είχε επίπτωση στο κρυπτονόμισμα. Στις 12 Μαΐου ο CEO της Tesla Ελον Μασκ δήλωσε ότι η αυτοκινητοβιομηχανία αναστέλλει τις αγορές αυτοκινήτων με Bitcoin, επικαλούμενος ανησυχίες για το περιβάλλον κατά τη διάρκεια της εξόρυξης του μεγαλύτερου κρυπτονομίσματος παγκοσμίως. Τα σχόλιά του οδήγησαν την κεφαλαιοποίηση του Bitcoin σε πτώση κατά 300 δισ. δολάρια εκείνη την ημέρα.\nΤην Τρίτη, τρεις κινεζικοί τραπεζικοί φορείς εξέδωσαν προειδοποιητική ανακοίνωση προς χρηματοπιστωτικά ιδρύματα και εταιρείες πληρωμών να μην παρέχουν υπηρεσίες σχετιζόμενες με συναλλαγές κρυπτονομισμάτων.\nΚατρακυλούν και τα υπόλοιπα κρυπτονομίσματα. Το Ethereum χάνει 10,9%, στις 3.010,89 δολάρια, το XRP βουτάει 7,5% και φτάνει στο $1,46 ενώ το Litecoin με απώλειες 8,6% βρίσκεται στα $268,68. Το Dogecoin χάνει 16,7%, στο $0,414.\nΠροηγούμενο άρθροΓιατί απέτυχε το σχέδιο του Νετανιάχου για Ισραήλ και Παλαιστίνη\nΕπόμενο άρθροΚαλογρίτσας: «Είχα τις μετοχές του Νίκου Παππά. Έμενε στο σπίτι μου»


Στην υγειά μας. Xωρίς εμπόδια πλέον προχωράει η TTIP (Διατλαντική συμφωνία ανάμεσα σε ΗΠΑ και ΕΕ)\nΠέρασε αυτή τη βδομάδα στα μουλοχτά με ψήφους 436 έναντι 241 η απόφαση για τη συνέχιση των διαπραγματεύσεων για την διατλαντική συμφωνία, ανάμεσα στις Ηνωμένες Πολιτείες και την Ευρωπαική Ένωση, παρά τις εντεινόμενες διαμαρτυρίες πολιτών και συλλογικοτήτων σε πολλές Ευρωπαικές χώρες\n"Η διεφθαρμένη καρδιά της Ευρώπης βάζει τις πολυεθνικές πάνω από τα δικαιώματα των πολιτών" γράφει ηINDEPENDED στο φύλλο της περασμένης Παρασκευής (13/7)\nΠερισσότερες πληροφορίες για την ΤΤΙΡ:\n1) TTIP ή όταν χάνεται η κυριαρχία ενός κράτους\nΕπισήμως, αν και το κείμενο της συμφωνίας είναι άγνωστο ακόμη και για τους άμεσα ενδιαφερόμενους όπως τα κράτη μέλη της ΕΕ, σκοπός της TTIP είναι να μην υπάρχουν δασμοί και εμπόδια στις συναλλαγές και στο επιχειρείν. Οι διαπραγματεύσεις ξεκίνησαν το 2013 στο πλαίσιο της απορύθμισης των αγορών σε ΕΕ και ΗΠΑ.\nΗ Κομισιόν υπολογίζει ότι η TTIP θα φέρει ανάπτυξη της τάξης του 0,036% τον χρόνο και κατά 0,5% μέχρι το 2027. Όμως όπως και η ΝΑFTA (ΗΠΑ, Καναδάς, Μεξικό) «η Συμφωνία δεν θα φέρει μείωση της ανεργίας, όπως και το εμπόριο από μόνο του δεν θα φέρει αύξηση της παραγωγής», σύμφωνα με την Γερμανίδα δημοσιογράφο.\nΠολλές μεγάλες ενώσεις βιομηχάνων, όπως για παράδειγμα οι εκπρόσωποι της γερμανικής αυτοκινητοβιομηχανίας, έχουν ταχθεί κατά την TTIP ακριβώς γιατί δεν βλέπουν ότι θα φέρει αποτελέσματα.\nΠαράλληλα, έχει παρατηρηθεί ότι όπου έχουν εφαρμοστεί τέτοιες συμφωνίες ελεύθερου εμπορίου, οι εργαζόμενοι έχουν εξωθηθεί από τις θέσεις τους. Μάλιστα, η Κομισιόν έχει επιβεβαιώσει ότι υπάρχει ο κίνδυνος από την TTIP πολλοί ευρωπαίοι να δουν την πόρτα της εξόδου από τον εργασιακό τους χώρο με τρόπο «παρατεταμένο και ουσιαστικό».\nΤο πρώτο βήμα για την επικύρωση της TTIP είναι η συμφωνία μεταξύ των ΗΠΑ και της ΕΕ. Αυτή η συμφωνία θα γίνει πάνω σε θέματα «εύκολα» καθώς σε γενικότερες γραμμές η οικονομική πολιτικών των δυο μερών είναι παραπλήσια.\nΤο δεύτερο βήμα, όμως, είναι το «κλειδί» κατά την Χερμαν: Από την επικύρωση της Συμφωνίας και έπειτα πριν καν κατατεθούν προς συζήτηση στα κοινοβούλια, όλα τα νομοσχέδια θα περνούν από ενδελεχή έλεγχο μη τυχόν και περιέχουν διατάξεις που θα επηρεάζουν τις εμπορικές σχέσεις και το επενδυτικό πλαίσιο.\n«Το δεύτερο αυτό βήμα της TTIP εκτός από το ότι θα ενισχύσει τα λόμπι, προσβάλει ξεκάθαρα την εθνική κυριαρχία των κρατών», ανέφερε η Ούλριχ Χέρμαν.\nΟ τουρισμός, που είναι το βασικό εξαγωγικό προϊόν της Ελλάδας, δεν συμπεριλαμβάνεται στην TTIP. Όμως η χώρα κινδυνεύει από την συμφωνία καθώς αυτή περιλαμβάνει τις ρήτρες προστασίας των επενδύσεων (investment protection clauses). Μάλιστα, η Ελλάδα έχει υπογράψει συμφωνίες που περιλαμβάνουν τέτοιες ρήτρες με 43 χώρες.\nΣύμφωνα με αυτές, οι ξένες εταιρίες μπορούν να μηνύσουν μια χώρα αν αντιληφθούν πως απειλείται η επένδυση. Η επένδυση μπορεί να απειληθεί από περιβαλλοντικούς όρους που την εμποδίζουν, από τον κατώτατο μισθό, από μέτρα για την προστασία των καταναλωτών, από τους όρους για την χρήση γης και άλλα.\nΠολλές κυβερνήσεις υπό τον φόβο να εμπλακούν σε μια δικαστική διαμάχη δεν καταθέτουν νομοσχέδια απορυθμίζοντας εκούσια – υπό ομηρία της επένδυσης ουσιαστικά – την περιβαλλοντική νομοθεσία, την ασφάλεια για τα τρόφιμα ακόμη και τον δημόσιο τομέα. «Εάν επικυρωθεί η συμφωνία, εξαιτίας της κρίσης του ευρώ, η Ελλάδα θα αναγκαστεί να παρεμβαίνει στο κοινωνικό και οικονομικό της σύστημα για χρόνια», υπογραμμίζει η δημοσιογράφος εκτιμώντας ότι «εάν, όμως, η επικύρωση πρέπει να περάσει από τα 28 κοινοβούλια δεν έχει καμία ελπίδα η TTIP. Σημασία λοιπόν έχει ποιος θα την επικυρώσει».\nΑπό τις διαπραγματεύσεις, πάντως, ήδη έχουν εξαιρεθεί οι βιομηχανίες χημικών προϊόντων καθώς δεν αντιμετωπίζεται ο κίνδυνος με τον ίδιο τρόπο από τις δυο πλευρές του Ατλαντικού. Παραδειγματικά αναφέρεται, ότι στις ΗΠΑ για να θεωρηθεί ένα χημικό προϊόν επικίνδυνο πρέπει πρώτα να υπάρξει κάποια συνέπεια της χρήσης του.\nΣύμφωνα με την Ντέμπι Μπάρκερ, διευθύντρια του Κέντρου Διατροφικής Ασφάλειας των ΗΠΑ (Center for Food Safety), «είναι πραξικοπηματικό με μια συμφωνία που κανείς δεν ξέρει το περιεχόμενό της να μπορεί μια εταιρία να προσβάλει ένα κυρίαρχο κράτος». Η ίδια πιστεύει ότι η TTIP ακόμη και αν δεν επικυρωθεί τελικά θα αποτελέσει «ένα σχέδιο για συνθήκες του μέλλοντος».\nΑκόμη, η κυβέρνηση των ΗΠΑ διατύπωσε δημόσια την απαίτησή της να παραχωρηθεί στο πλαίσιο της συμφωνίας μεγαλύτερος ρόλος στις επιχειρήσεις στην λήψη αποφάσεων για τον καθορισμό των προτύπων. Η Κομισιόν ανταποκρίθηκε με την δημιουργία του Συμβουλίου Ρυθμιστικής Συνεργασίας. Οι εταιρίες ακόμη και μετά την επικύρωση της TTIP θα μπορούν να προτείνουν κανονισμούς προς κατάργηση.\nΗ μυστικότητα, δε, υπό την οποία διεξάγονται οι διαπραγματεύσεις προωθούν μόνο την αδιαφάνεια, όμως σύμφωνα με Αμερικανό αξιωματούχο που επικαλέστηκε η Μπάρκερ, «τίποτα δεν είναι κρυφό. Αν θέλετε διαβάστε την αντίστοιχη συμφωνία μας με την Νότια Κορέα».\nΣε κάθε περίπτωση, η TTIP δείχνει πως οι εταιρίες προσπαθούν διαρκώς να βρουν τον φθηνότερο τόπο αλλά και τρόπο για να παράξουν τα προϊόντα τους – ακόμη και αν αυτό θα γίνει μέσω lobbying που θα απειλεί την κυριαρχία των κρατών.\n2.) Η TTIP, τα μεταλλαγμένα και τα προσωπικά δεδομένα\nΠαρά το γεγονός ότι με συντριπτική πλειοψηφία - 478 «όχι» έναντι μόλις 39 «ναι» - το Ευρωπαϊκό Κοινοβούλιο καταψήφισε το 2012 την αμφιλεγόμενη συνθήκη ACTA για την προστασία της πνευματικής ιδιοκτησίας από τη διαδικτυακή πειρατεία και τα προϊόντα-«μαϊμού», φαίνεται ότι κάποιοι όροι της επιστρέφουν μέσω της TTIP.


DW: Η κρίση χτυπά τις τουρκικές ομάδες - Geopolitics & Daily News\nDW: Η κρίση χτυπά τις τουρκικές ομάδες\nΚορυφαίες ποδοσφαιρικές ομάδες της Τουρκίας αντιμετωπίζουν σοβαρότατες οικονομικές δυσχέρειες, γεγονός που έχει επιπτώσεις και στις επιδόσεις των παικτών τους. Κατά πολλούς ειδικούς η χρεοκοπία είναι κοντά.\nΟι τέσσερις κορυφαίοι ποδοσφαιρικοί σύλλογοι της Τουρκίας –Φενέρμπαχτσε, Γαλατασαράι, Μπεσίκτας και Τραμπζονσπόρ- έχουν αναρριχηθεί τα τελευταία χρόνια στο κορυφαίο επίπεδο στην Ευρώπη. Ωστόσο, σε ό,τι αφορά τα οικονομικά τους, έχει σημάνει συναγερμός. Οι τέσσερις αυτές ομάδες υπολογίζεται ότι συγκεντρώνουν μαζί το 90% των προτιμήσεων των φιλάθλων στη χώρα. Όμως εξαιτίας των πολύ ακριβών μεταγραφών που έχουν πραγματοποιήσει αλλά και λόγω σοβαρών διοικητικών λαθών, καταγράφουν σταθερά απώλειες τα τελευταία χρόνια. Η οικονομική κρίση που πλήττει την Τουρκία –ειδικά από το περασμένο καλοκαίρι- επιδείνωσε ακόμη περισσότερο την ήδη δεινή θέση των ομάδων. Τα συνολικά χρέη των 18 ομάδων της πρώτης επαγγελματικής κατηγορίας (Super Lig) ανέρχονται σε 2,3 δις ευρώ, ποσό τετραπλάσιο των ετήσιων εσόδων όλων των ομάδων. Τα δύο τρία αυτών των χρεών βρίσκονται στις πλάτες των “Big 4”. Ο επιτυχημένος και εξαιρετικά πλούσιος επιχειρηματίας Αλί Κοτς εξελέγη πέρυσι πρόεδρος της Φενέρμπαχτσε. Κατά την ανάληψη των καθηκόντων του έκανε λόγο για χρέη 261 εκ. ευρώ. Παρόμοια άσχημη είναι η κατάσταση και στους υπόλοιπους κολοσσούς του τουρκικού ποδοσφαίρου.\nΟι τουρκικές ομάδες με τις εκατοντάδες χιλιάδες φιλάθλων που τους ακολουθούν έχαιραν ανέκαθεν της στήριξης εκ μέρους των πολιτικών και της Τουρκικής Ποδοσφαιρικής Ομοσπονδίας. Κι αν τα χρέη… ξέφευγαν, οι αρμόδιοι απλά έκλειναν τα μάτια. Κι έτσι οι ομάδες συχνά απέφευγαν οριακά τη χρεοκοπία κάθε χρόνο που περνούσε. Πλέον όμως τα χρέη έχουν λάβει πρωτόγνωρες διαστάσεις, γεγονός που έχει εμφανείς επιπτώσεις και στην απόδοση των παικτών.\nΟ Τουγκρούλ Αξάρ, ειδικός σε οικονομικά ζητήματα στο πεδίο του επαγγελματικού ποδοσφαίρου, εκτιμά προς την DW ότι “οι ομάδες δεν θα καταφέρουν να βγουν από την παγίδα του χρέους. Αυτό είναι προφανές. Οι σύλλογοι είτε κηρύττουν πτώχευση είτε αποκτούν νέο ιδιοκτήτη”.\nΟ Μπαρίς Γιουτσλού διετέλεσε διευθυντής και διευθύνων σύμβουλος της πρώτης τουρκικής ποδοσφαιρικής λίγκας. H Τουρκική Ποδοσφαιρική Ομοσπονδία (TFF) ποτέ δεν επέβαλε κυρώσεις στις ομάδες, λέει επικριτικά. Ο Γιουτσλού, που σήμερα δραστηριοποιείται επαγγελματικά ως ποδοσφαιρικός μάνατζερ, τονίζει ότι “εάν υπήρχε μια παρόμοια κατάσταση στη Γερμανία, θα υπήρχε απαίτηση προς τον σύλλογο να κηρύξει πτώχευση. Τότε ο σύλλογος θα υποβιβαζόταν ή θα οδηγούνταν σε διάλυση”.\nΤης ίδιας άποψης είναι και ο οικονομολόγος Τουγκρούλ Αξάρ κι επισημαίνει ότι “οι πολιτικοί βλέπουν τους μεγάλους αθλητικούς συλλόγους σαν πολιτικά εργαλεία και γι’ αυτόν τον λόγο αποτρέπουν τη χρεοκοπία τους. Για ποιον λόγο όμως δεν κηρύττουν πτώχευση οι σύλλογοι παρά τα χρέη εκατομμυρίων; Μια απάντηση δίνει ο Εμίν Οζκούρτ, δικαστής του Διεθνούς Αθλητικού Δικαστηρίου CAS. Όπως λέει, το γεγονός ότι οι ομάδες έχουν καθεστώς συλλόγου καθιστά νομικά αδύνατη τη χρεοκοπία. “Σε περίπτωση όμως που οι δαπάνες για την ομάδα ή οι αμοιβές των παικτών δεν μπορούν πια να καταβληθούν, τότε μπορούμε να κάνουμε λόγο για χρεοκοπία. Για να γίνει αυτό όμως τα χρέη πρέπει να είναι μη αναστρέψιμα”.\nΠοια θα μπορούσε να είναι η λύση στο πρόβλημα των υπερχρεωμένων τουρκικών ομάδων; Κατά τον Τουγκρούλ Αξάρ, θα μπορούσαν να λάβουν καθεστώς σωματειακών ενώσεων. Έτσι δεν θα ήταν πλέον δυνατόν να κατασπαταλούν χρήματα και να οδηγούν τα χρέη τους στα ουράνια. Αυτή η αλλαγή θα γινόταν βάσει σχετικού νόμου και θα ανάγκαζε τις ομάδες να λογοδοτούν για τις δαπάνες τους.\nΣτην τουρκική Super Lig υπάρχουν σήμερα τρεις ομάδες που έχουν καθεστώς σωματειακής ένωσης. Μία από αυτές είναι η Γκέζτεπε. Ο Μπαρίς Γιουτσλού διετέλεσε διευθύνων σύμβουλος της ομάδας μεταξύ 2015 και 2016. Σε διάστημα δύο ετών η ομάδα προβιβάστηκε δύο φορές και σήμερα είναι απαλλαγμένη από χρέη, τονίζει ο Γιουτσλού. Όπως λέει, θα ήταν καλό η Γκέζτεπε να λειτουργούσε ως πρότυπο και για τις υπόλοιπες ομάδες στη χώρα του.\nΊδιο καθεστώς με την Γκέζτεπε έχουν παρεμπιπτόντως και οι Μπασάκσεχιρ και Κασίμπασα, δύο ομάδες που κατέχουν την πρώτη και δεύτερη θέση του βαθμολογικού πίνακα της Super Lig. Όσο για τους “Big 4”, φέτος απογοητεύουν με τις επιδόσεις τους.\nPrevious Τα μαθήματα του παρελθόντος και η συμφωνία των Πρεσπών\nNext FT: Το «δάκρυ» του Τούρκου καταναλωτή και οι απειλές Ερντογάν


MAX προσιτός εξοπλισμός με έδρα την Ολλανδία και έτος ίδρυσης το 1998. Ανήκει στην εταιρία TRONIOS Group και προωθεί τις εξής μάρκες, Power Dynamics, Skytronic, Beamz, SKYTEC, FENTON. Η MAX προσφέρει ηχεία παθητικά & αυτοενισχυόμενα, φωτιστικά εφέ, laser, μπάρες φωτισμού και αξεσουάρ σε πολύ ανταγωνιστικές τιμές για τους ερασιτέχνες ημιεπαγγελματίες.\nMX6 ηχείο Bluetooth με mood light από την MAX με ενσωματωμένο μικρόφωνο για διαχείριση κλήσεων. Εύκολη εναλλαγή των προκαθορισμένων ρυθμίσεων φωτισμού μέσω ενός αισθητήρα αφής στο άνω τμήμα, επιπλέον είσοδοι για micro-SD & AUX συσκευές, 0.35Kg.\nMAX MX6 ΦΟΡΗΤΟ ΗΧΕΙΟ\nCX1 φορητό ηχείο BT με πολύχρωμα leds για αλλαγή χρώματος από τη MAX. Η αλλαγή χρωμάτων γίνεται μέσω τηλεχειριστηρίου ή μέσω του cube-app, είναι ανθεκτικό στο νερό, είσοδος aux, micro usb, 10-12ώρες λειτουργίας, ενσωματωμένη επαναφορτιζόμενη μπαταρία.\nMAX CX1 ΦΟΡΗΤΟ ΗΧΕΙΟ\nSPINNING SUNFLOWER 48 RGB + JELLYBALL από τη MAX, εφέ που συνδυάζει το moonflower τύπου εφέ, Jellyball και το περιμετρικό εφέ spinning sunflower. Είναι ιδανικό για home parties και λειτουργεί αυτόματα ή με τη μουσική. Διαστάσεις 127mm x 120mm, βάρος 0,3 Kg.\nMAX SPINNING SUNFLOWER ΜΕ JELLYBALL ΦΩΤΙΣΤΙΚΟ ΕΦΕ\nMAGIC JELLY DJ BALL 6x1W από την MAX, εφέ moonflower βασισμένο σε 6 led του ενός Watt το καθένα. Σκορπάει πολύχρωμες δέσμες με εναλλασσόμενη κατεύθυνση στον χώρο, λειτουργεί αυτόματα και με τη μουσική. Διαστάσεις 175 x 150 mm, βάρος 0,5 Kg.\nMAX MAGIC JELLY ΦΩΤΙΣΤΙΚΟ ΕΦΕ LED\nPARTYPAR προβολέας wash RGBW από τη MAX. Διαθέτει 12x 1W RGBW Leds, πάνελ ελέγχου με οθόνη Led, έλεγχος μέσω dmx- 7 κανάλια. Λειτουργία standalone, master/ slave synthronization, 120 x 115 x 130mm, 0.4Kg.\nMAX PARTYPAR ΠΡΟΒΟΛΕΑΣ LED\nSPINNING SUNFLOWER 48 RGB από την MAX, διακοσμητικό εφέ LED για τοίχο, που περιμετρικά του δημιουργεί αποχρώσεις στο φάσμα των RGB χρωμάτων. Λειτουργεί με τη μουσική ή αυτόματα. Διαθέτει 16 κόκκινα, 16 πράσινα και 16 μπλε leds.\nMAX SPINNING SUNFLOWER ΦΩΤΙΣΤΙΚΟ ΕΦΕ LED\nP12BT από την ΜΑΧ, φορητό σύστημα που περιλαμβάνει ηχείο 12” ισχύος 350 Watt, λειτουργεί με μπαταρία λιθίου 12V. Με συνδεσιμότητα Bluetooth, USB, SD/MMC MP3 Media Player, VHF μικρόφωνο. Ηχείο -tray- με υποδοχή για σωλήνα τριπόδου 35mm. Βάρος 7 Kg.\nMAX P12BT ΗΧΕΙΟ ΜΠΑΤΑΡΙΑΣ


«Που να είναι άραγε τώρα;»: Η Σάρα Τζέσικα Πάρκερ δημοσίευσε το teaser του νέου Sex and the City / Celebrities / Woman TOC\n«Που να είναι άραγε τώρα;»: Η Σάρα Τζέσικα Πάρκερ δημοσίευσε το teaser του νέου Sex and the City\nΗ σούπερ επιτυχημένη σειρά επιστρέφει χωρίς την Κιμ Κατράλ, αλλά με όλο το υπόλοιπο cast ανέπαφο.\nΕδώ και καιρό το πράγμα έχει μπει στην τελικά ευθεία. Το νέο Sex and the City είναι γεγονός και θα προσφέρει στους θεατές την ευκαιρία να απολαύσουν τις καινούργιες περιπέτειες της Κάρι Μπράντσο και της παρέας της, σε μία νέα εποχή και σε ένα άλλο ηλικιακό φάσμα. Τι να έχουν απογίνει άραγε τα κορίτσια που κάποτε περπατούσαν με τα υπέροχα τακούνια της ολόκληρη τη Νέα Υόρκη;\nΌπως έχει γίνει ήδη γνωστό στο revival της σούπερ πετυχημένης σειράς του HBO δεν θα δούμε την Κιμ Κατράλ, η οποία ενσάρκωσε μοναδικά τη Σαμάνθα Τζόουνς, χωρίς ωστόσο να έχει αποκαλυφθεί πώς θα εξηγήσουν οι σεναριογράφοι την απουσία της.\nΠάντως τα νέα επεισόδια βρίσκονται ήδη στα σκαριά και θα προβληθούν σύντομα μέσω της ιντερνετικής πλατφόρμας του HBO, HBOMax.\nΗ πρωταγωνίστρια Σάρα Τζέσικα Πάρκερ ανέβασε στο προσωπικό της προφίλ στο ίνσταγκραμ το πρώτο επίσημο teaser της επερχόμενης σειράς και ανάμεσα στους φανατικούς στου SATC έχει ξεσπάσει κύμα ενθουσιασμού.\n«Δεν μπορώ παρά να αναρωτιέμαι, πού είναι τώρα;», σημείωσε χαρακτηριστικά η ηθοποιός, στη λεζάντα που συνόδευε το βίντεο.\nΠεριμένουμε κι εμείς με ανυπομονησία να μάθουμε τι έχουν απογίνει οι τρεις αγαπημένοι χαρακτήρες, αλλά θα μας λείψει η Σαμάνθα.\nΔείτε το πρώτο teaser του νέoυ Sex and the City:\nSex and The City, teaser, επιστρέφει, Κιμ Κατράλ, νέα, Σάρα Τζέσικα Πάρκερ, σειρά


 Home  ΕΙΔΗΣΕΙΣ  ΕΠΙΣΤΗΜΗ  ΤΕΣΛΑ  ΤΕΧΝΟΛΟΓΙΑ  Η ασύρματη μεταφορά ενέργειας είναι γεγονός\nΣυνήθως, τέτοια τεχνολογία φαίνεται αδικαιολόγητη λόγω ζητημάτων, όπως η απώλεια πιστότητας σήματος κατά τη μετάδοση μέσω του αέρα και, έπειτα μέσω μιας σειράς τεχνολογιών διαμεσολάβησης. Όμως, η τεχνολογία ρελέ της Emrod, η οποία ισχυρίζεται ότι "επαναπροσδιορίζει τη δέσμη", δεν χρησιμοποιεί καμία ισχύ και δεν χάνει σχεδόν καμία.\nΟ Kushnir δήλωσε στο New Atlas πως «η αποτελεσματικότητα όλων των συστατικών που έχουμε αναπτύξει είναι αρκετά καλή, κοντά στο 100%. Το μεγαλύτερο μέρος της απώλειας είναι στην πλευρά μετάδοσης. Χρησιμοποιούμε σταθερή κατάσταση για την πλευρά μετάδοσης, και αυτό είναι ουσιαστικά τα ίδια ηλεκτρονικά στοιχεία που μπορείτε να βρείτε σε οποιοδήποτε σύστημα ραντάρ ή ακόμα και στο φούρνο μικροκυμάτων σας στο σπίτι. Αυτή τη στιγμή περιορίζονται στην απόδοση περίπου 70%. Αλλά υπάρχει μεγάλη ανάπτυξη σε αυτό, κυρίως λόγω των επικοινωνιών, 5G κ.ο.κ.ς".\nΕΙΔΗΣΕΙΣ ΕΠΙΣΤΗΜΗ ΤΕΣΛΑ ΤΕΧΝΟΛΟΓΙΑ


Πώς θα μοντάρω αυτό το κουτί...\nMarch 31, 2007 in Κουτιά\nΑγόρασα χθές το Sunbean freezing storm\nΩραίο κουτί, πολύ οικονομικό και έρχεται πακέτο με 3 ανεμιστήρες 12άρηδες!!! Βασικά θέλω να το πειράξω λίγο για καλύτερη ροή του αέρα για να γλιτώσω τους πολλούς ανεμιστήρες κ έξτρα θόρυβο. Γι'αυτό ρωτάω τη γνώμη σας.\nΑυτό που μου τι βιδώνει είναι οι σκληροί δίσκοι που κοιτάνε κάθετα προς το κουτί με αποτέλεσμα ο ανεμιστήρας να τους χτυπάει από τα πλάγια κ όχι κατα μήκος τους.\nΣκέφτομαι να κάνω τα εξής:\n1. Να ανοίξω μια τρύα στο πάνω μέρος του κουτιού και να βάλω το τροφοδοτικό ανάποδα. Δλδ να κοιτάει ο ανεμιστήρας του προς τα πάνω\n2. Να κάνω "ελευθέρας" τους 12άρηδες μπρός& πίσω\nΠαραθέτω μία φωτογραφία από το κουτί κ μία από τη θέση των σκληρών δισκων. Όπως φαίνεται κοιτάνε προς τα έξω (μπλιάχ).\nαπο την 2η φωτο φαινεται οτι το HDD cage μπoρει να αφαιρεθει...\nβγαλτο και γυρνα το...\nΝαι μπορεί να αφαιρεθεί. Μετά όμως πώς θα το στερεώσω στο κουτί πάλι?\nαπλώς άστο κάτω...\nΚαι γιατι σε πειραζει που ειναι ετσι? Ισα ισα που ειναι και πιο βολικο..\nΑρχική απάντηση από spH3RiCal\nΒασικά αυτό... βάλε το 90αρι μπροστά να βγάζει αέρα και τα άλλα άστα όπως είναι στην 1η φωτο...\nΝα βγαζει ?? :S Να βαζει θες να πεις.. Αλλιως δε προκειτε να κανει τιποτα..\nΚαλά με πείσατε. Θα αφήσω το κουτί όπως είναι κ βλέπουμε. Αν κ μια επέμβαση τη χρειάζεται γιατί ο αέρας βρίσκει αρκετά εμπόδια.\nΝα βγάζει την θερμότητα των δίσκων έ3ω... για εισαγωγή θα έχει τον μπροστινό 12αρι,αλλωστε μετα3ύ τους έχουν απόσταση οπότε δέν θα γίνεται και ανακύκλωση...\nτους σκληρούς ασ 'τους όπως είναι γιατί θα ψύχονται καλά.εγώ κέρδισα έτσι 5 βαθμούς στον ράπτορ μου γιατί μπαίνοντας ο αέρας διώχνει τον θερμό του σκληρού συνέχεια. όσο για τον θόρυβο όταν είναι καινούργιοι οι ανεμιστήρες και τρέχουν στην ίδια ταχύτητα τότε ο θόρυβος που παράγουν είναι περίπου ο ίδιος. σιγά σιγά βάλε silentx 14db και τότε θα καταλάβεις διαφορά.αλλά κοστίζουν και 20 ευρώ ο ένας.δες πλαίσιο\nτους σκληρούς ασ 'τους όπως είναι γιατί θα ψύχονται καλά.εγώ κέρδισα έτσι 5 βαθμούς στον ράπτορ μου γιατί μπαίνοντας ο αέρας διώχνει τον θερμό του σκληρού συνέχεια. όσο για τον θόρυβο όταν είναι καινούργιοι οι ανεμιστήρες και τρέχουν στην ίδια ταχύτητα τότε ο θόρυβος που παράγουν είναι περίπου ο ίδιος. σιγά σιγά βάλε silenx 14db και τότε θα καταλάβεις διαφορά.αλλά κοστίζουν και 21 ευρώ ο ένας.δες πλαίσιο\nΚατι ασχετο με το θεμα. Το κουτι αυτο εσωτερικα ειναι πανομοιοτυπο με το coolermaster centurion.\nΕίναι πολύ ωραίο κουτί για τα χρήματα του. Σας το προτείνω ανεπιφύλακτα. Μόνο που θα κάνω πιο ελευθέρας τις εισαγωγές-εξαγωγές!\nΕπίσης θέλω να με βοηθήσετε με το τροφοδοτικό. Θέλω να το βάλω να κοιτάει ο ανεμιστήρας του προς τα πάνω και να ανοιξω μία τρύπα στο πάνω μέρος του κουτιού ή να φτιάξω γρίλιες εξαερισμού. Έτσι θα ρουφάει πιο κρύο αέρα και θα λειτουργεί πιο αθόρυβα αφού δε θα ζεσταίνεται τόσο. Είναι καλό και ασφαλές αυτό? Μήπως θα ήταν καλύτερα να μείνει το κουτί κλειστό για το φόβο κάποιου βραχυκυκλώματος και να μην κάνω αυτή τη μόντα?


ΡΕΣΠΕΝΤΖΑ το πρώτο blog της Χαλκιδικής: 15 Ιουλ 2013\nΔΗΛΩΣΗ ΤΗΣ "ΑΡΙΣΤΕΡΗΣ ΠΛΑΤΦΟΡΜΑΣ" ΓΙΑ ΤΑ ΑΠΟΤΕΛΕΣΜΑΤΑ ΤΟΥ ΙΔΡΥΤΙΚΟΥ ΣΥΝΕΔΡΙΟΥ ΤΟΥ ΣΥΡΙΖΑ-ΕΚΜ\nΣτελέχη της «Αριστερής Πλατφόρμας» έκαναν την παρακάτω δήλωση σε σχέση με το ποσοστό της στο ιδρυτικό Συνέδριο του ΣΥΡΙΖΑ – ΕΚΜ:\n«Η "Αριστερή Πλατφόρμα" θεωρεί πολύ θετικό το ποσοστό που συγκέντρωσε η λίστα της στο ιδρυτικό Συνέδριο του ΣΥΡΙΖΑ.\nΡΕΣΠΕΝΤΖΑ στις 10:41:00 μ.μ. 8 σχόλια\nΡΕΣΠΕΝΤΖΑ στις 7:52:00 μ.μ. 43 σχόλια\nΑπό τον Πολύγυρο στην Αρναία... και στο Παλαιοχώρι\nΑπό τη διαδήλωση στον Πολύγυρο\nΟι διαδηλωτές της σημερινής διαδήλωσης στον Πολύγυρο κατά της εξόρυξης χρυσού και κατά των προφυλακίσεων συμπολιτών, που προέρχονται από τη Β. Χαλκιδική, έκαναν διαδήλωση διαμαρτυρίας και στην Αρναία!\nΟι πληροφορίες λένε πως πρόκειται να διαδηλώσουν και στο Παλαιοχώρι και πιθανά να υπάρξει "συνάντηση" με μεταλλωρύχους που έχουν (;) μεταφερθεί από το Στρατώνι και τις Σκουριές!\nΡΕΣΠΕΝΤΖΑ στις 3:02:00 μ.μ. 53 σχόλια\nΕγκαίνια της περιμετρικής οδού Πολυγύρου\nΤην περιμετρική οδό Πολυγύρου και συγκεκριμένα το τμήμα από Άγιο Βλάση προς Βράσταμα Χαλκιδικής θα εγκαινιάσουν ο Περιφερειάρχης Κεντρικής Μακεδονίας Απόστολος Τζιτζικώστας και ο Αντιπεριφερειάρχης της Π.Ε. Χαλκιδικής και αρμόδιος Αντιπεριφερειάρχης της Π.Κ.Μ. για θέματα τουριστικής ανάπτυξης Γιάννης Γιώργος, την Τετάρτη 17 Ιουλίου 2013, στις 12.00 το μεσημέρι, στη γέφυρα του Αγίου Βλάση (κατεύθυνση προς Γερακινή).\nΤο έργο αφορά στην κατασκευή κύριας οδικής αρτηρίας, που αρχίζει από την επαρχιακή οδό Πολυγύρου-Βραστάμων και καταλήγει στην επαρχιακή οδό Γερακινής-Πολυγύρου, με στόχο την εκτροπή της διερχόμενης κυκλοφορίας, από και προς τη Σιθωνία, από τον πολεοδομικό ιστό του Πολυγύρου. Ο προϋπολογισμός της μελέτης του έργου ανέρχεται σε 4.991.844 ευρώ.\nΡΕΣΠΕΝΤΖΑ στις 2:42:00 μ.μ. 6 σχόλια\nΕτικέτες ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ, ΠΟΛΥΓΥΡΟΣ\n"ΛΕΟΝΤΙΟΣ & ΛΕΝΑ" ΑΠΟ ΤΗΝ ΟΜΑΔΑ "Θ ΟΠΩΣ ΘΕΑΤΡΟ" ΣΤΟ 5ο ΦΕΣΤΙΒΑΛ ΠΟΛΥΓΥΡΟΥ\nΚΑΙ ΟΤΑΝ ΤΗΝ ΠΕΘΑΝΕΤΕ...\nΔεν είναι μόνον τα σκουπίδια! Απλά, αυτά φαίνονται.\nΌμως με το αποχετευτικό δίκτυο, του οποίου οι σταθμοί μεταφοράς βρωμοκοπάνε από απόσταση εκατοντάδων μέτρων, τι γίνεται; Αυτό πλέον έχει γίνει κατάσταση που τη θεωρούμε σχεδόν φυσιολογική.\nΡΕΣΠΕΝΤΖΑ στις 2:35:00 μ.μ. 4 σχόλια\nΠοιοι εκλέγονται στην νέα Κεντρική Επιτροπή του ΣΥΡΙΖΑ - Τέσσερα (4) στελέχη στην νέα Κ.Ε. από την Χαλκιδική. - Διευκρίνηση του Γρ. Τύπου του ΣΥΡΙΖΑ Χαλκιδικής για επισήμανση της ΡΕΣΠΕΝΤΖΑΣ\nΈξι ξεχωριστά ψηφοδέλτια διεκδίκησαν, αλλά πέντε πέτυχαν την εκλογή μελών στη νέα Κεντρική Επιτροπή.\nΣτο "Ενιαίο Ψηφοδέλτιο" συμμετείχαν υποψήφιοι από την πλειοψηφία του ΣΥΝ (ΑΡΕΝ και Πλατφόρμα 2013), από την ΑΝΑΣΑ, από την ΚΟΕ, από το ΕΚΜ, καθώς και ανένταχτοι. Στο ψηφοδέλτιο της Αριστερής Πλατφόρμας συμμετείχαν υποψήφιοι του Αριστερού Ρεύματος του ΣΥΝ, της ΚΕΔΑ, της ΔΕΑ, της ΑΠΟ, της οργάνωσης Κόκκινο, καθώς επίσης και προερχόμενοι από το ΠΑΣΟΚ.\nΡΕΣΠΕΝΤΖΑ στις 12:53:00 μ.μ. 29 σχόλια\nΠολύγυρος, τώρα: Πορεία ενάντια στην εξόρυξη χρυσού και στις προφυλακίσεις των αγωνιστών\nΡΕΣΠΕΝΤΖΑ στις 11:48:00 π.μ. 28 σχόλια\nΑπό τη Διεύθυνση Μεταφορών και Επικοινωνιών Δυτικής Θεσσαλονίκης της Περιφέρειας Κεντρικής Μακεδονίας ανακοινώνεται ότι την Τετάρτη 17 Ιουλίου 2013 οι εξετάσεις απόκτησης πιστοποιητικών επαγγελματικής επάρκειας οδικών μεταφορέων επιβατών και εμπορευμάτων για το Β΄τρίμηνο 2013 θα διενεργηθούν εντός ωραρίου εργασίας.\nΓια το λόγο αυτό την ημέρα διεξαγωγής των εξετάσεων, στις 17 Ιουλίου 2013, η υπηρεσία θα πραγματοποιήσει μόνο τις προγραμματισμένες εξετάσεις (θεωρητικές και πρακτικές υποψηφίων οδηγών και οδηγών) και δεν θα εξυπηρετήσει κοινό και ΚΕΠ.\nΚλειστές για το κοινό οι υπηρεσίες του Δήμου Ν. Προποντίδας\nΟι υπηρεσίες του Δήμου Νέας Προποντίδας, με ομόφωνη απόφαση του Δημοτικού Συμβουλίου (αρ. απόφασης 304/12-07-2013, ΑΔΑ: ΒΛ4ΙΩΚΤ-7ΚΣ), θα μείνουν κλειστές για το κοινό μέχρι την ψήφιση του πολυνομοσχεδίου από τη Βουλή των Ελλήνων.\nΣχετικά με τις θέσεις της ΑΝΤΑΡΣΥΑ\nΤις προηγούμενες μέρες εμφανίστηκε μια κίνηση που παρουσιάζεται ως πρωτοβουλία 12 ομοσπονδιών, με την πραγματοποίηση μιας σύσκεψης ορισμένων εκπροσώπων τους. Ως κεντρικό ζήτημα σε αυτήν αναδείχθηκε ένα κάλεσμα για «κοινό συντονισμό και προετοιμασία για την προκήρυξη πολιτικής απεργίας, με στόχο την άμεση ανατροπή των μνημονιακών πολιτικών και της κυβέρνησης που τις εφαρμόζει». Πρωταγωνιστές αυτής της κίνησης είναι δυνάμεις του ΣΥΡΙΖΑ, πρώην στελέχη της ΠΑΣΚΕ που βρήκαν στέγη σε αυτόν, διάφοροι άλλοι πρόθυμοι στη στήριξη ενός νέου κυβερνητικού συνδικαλισμού. Η στόχευση είναι σαφής:\nΚάλεσμα Π.Α.ΜΕ. - ΟΤΑ Χαλκιδικής\nΟΛΟΙ ΚΑΙ ΟΛΕΣ ΣΤΗΝ 24ΩΡΗ ΑΠΕΡΓΙΑ ΤΗΝ ΤΡΙΤΗ 16 ΙΟΥΛΗ ΣΤΗ ΣΥΓΚΕΝΤΡΩΣΗ\nΜπροστά στο ΔΗΜΑΡΧΕΙΟ ΠΟΛΥΓΥΡΟΥ 11πμ\nΑπό τον Πολύγυρο στην Αρναία... και στο Παλαιοχώρι...\n"ΛΕΟΝΤΙΟΣ & ΛΕΝΑ" ΑΠΟ ΤΗΝ ΟΜΑΔΑ "Θ ΟΠΩΣ ΘΕΑΤΡΟ" ΣΤ...\nΔεν είναι μόνον τα σκουπίδια! Απλά, αυτά φαίνοντα...\nΠοιοι εκλέγονται στην νέα Κεντρική Επιτροπή του ΣΥ...\nΠολύγυρος, τώρα: Πορεία ενάντια στην εξόρυξη χρυσο...\nΚλειστές για το κοινό οι υπηρεσίες του Δήμου Ν. Πρ...


V for VALIS: Μαΐου 2015\nΤο Ταξίδι Για Την Ιθάκη\nΣτις 9-10 Μαΐου έγινε η 1η Πανελλαδική Συνάντηση Δομών Αλληλεγγύης στην Αθήνα, μια αξιόλογη απόπειρα που τοποθετείται στην περιφέρεια του ΣΥΡΙΖΑ (προς τιμήν τους όμως οι συριζαίοι προσπαθούν να κρατήσουν την κατάσταση ακαπέλωτη και ακομμάτιστη, και σε γενικές γραμμές δεν αποτυγχάνουν εντελώς αφού συμμετέχουμε σ’ αυτήν και πολλοί που δεν είμαστε ΣΥΡΙΖΑ• αυτό οφείλω να το παραδεχτώ). Παρακολούθησα τη Συνάντηση, όσο άντεξα, και κατάφερα να βγω ζωντανός στο τέλος. Πείστηκα ότι η ελληνική Αριστερά δεν σώζεται. Για να γυρίσει ο ήλιος θέλει δουλειά πολλή, για ν’ αλλάξει η ελληνική Αριστερά ένας Θεός ξέρει τι θέλει. Παρακάτω θα αναφερθώ μόνο στα δρώμενα τα σχετικά με το κίνημα Χωρίς Μεσάζοντες (στο εξής ΧΜ), αυτά που παρακολούθησα και μπορώ να μιλήσω σχετικά:\nΚατ’ αρχήν, πιστεύω ότι ήδη ξέρετε ή μπορείτε εύκολα να βρείτε πληροφορίες για το κίνημα ΧΜ, το «κίνημα της πατάτας» που έλεγαν τα ΜΜΕ το 2012 κ.λπ. Να αναφέρω μόνο ότι το κίνημα ΧΜ είναι επιτυχημένο – ή μάλλον μη-αποτυχημένο. Αν και παραμένει σχετικά περιθωριακό στην οικονομική ζωή της Ελλάδας, η ύπαρξή του και μόνο πίεσε τα μεγάλα σούπερ μάρκετ να κάνουν συνεχώς φτηνές προσφορές σε τρόφιμα. Αυτό είναι κάτι ουσιαστικό. Μεγάλο ποσοστό πληθυσμού στην Ελλάδα είδε όφελος στην τσέπη του από το κίνημα ΧΜ, έστω και έμμεσα, έστω και χωρίς να το ξέρουν, πέρα από αυτούς που είδαν όφελος άμεσα (τους μικρούς παραγωγούς, τις λίγες ΚΟΙΝΣΕΠ που προώθησαν τα προϊόντα τους με τη βοήθεια του κινήματος, τον κόσμο που ήρθε σε επαφή με παραγωγούς κι αγόρασε φτηνά τρόφιμα από τις διανομές ΧΜ). Εγώ αυτά δεν τα λέω ακριβώς επιτυχία, τα λέω μη-αποτυχία. Τουλάχιστον το κίνημα ΧΜ έχει λόγο ύπαρξης.\nΗ πραγματική επιτυχία όμως θα ήταν μια ευρύτερη μεταμόρφωση της ελληνικής κοινωνίας. Αυτό που εμένα μ' αρέσει πολύ είναι ότι το κίνημα ΧΜ έχει γεννήσει την αμαρτωλή σκέψη για μια οικονομία ηθική και αλληλέγγυα. Στους κόλπους του εκφράζονται κακές και πονηρές απόψεις, όπως αμφισβήτηση του ρόλου του (μεγαλο)μεσάζοντα στην παραγωγή & διάθεση της τροφής, αμφισβήτηση της αποικιοκρατικής αντίληψης για την ανάπτυξη (= τι έχει να προσφέρει η περιοχή σε τεράστια κεφάλαια εκτός αυτής) και επίγνωση για έναν τρόπο ενδογενούς ανάπτυξης (= πώς μπορεί να βελτιωθεί η ποιότητα ζωής του πληθυσμού χρησιμοποιώντας τα εγχώρια εργαλεία, πόρους και γνώση), αμφισβήτηση του ατομισμού και επίγνωση ότι η εμπιστοσύνη και η αλληλοβοήθεια αποτελούν οικονομικά μεγέθη, μπορούν να έχουν απτά οικονομικά αποτελέσματα. Προσωπικά, υποστηρίζω 100% τις παραπάνω αμαρτίες, είμαι θανάσιμα αμαρτωλός κι εγώ, πολύ θα γούσταρα να εξαπλώνονταν σαν πυρκαγιά στην Ελλάδα: να αυξάνονταν ο αριθμός των ΚΟΙΝΣΕΠ, να δημιουργείτο ευρεία νοοτροπία στήριξης των τοπικών μικροπαραγωγών, ευρεία νοοτροπία καχυποψίας και απαξίωσης για τις μεγάλες εταιρείες, ευρεία αντίληψη ότι η ηθική είναι στοιχείο της οικονομίας. Εν ολίγοις, να αναδεικνύετο ένα εναλλακτικό μοντέλο κοινωνικής και αλληλέγγυας οικονομίας – «Κ.ΑΛ.Ο.», όπως το έλεγαν στη Συνάντηση, τώρα τελευταία είναι της μόδας αυτά τα επιτηδευμένα αρκτικόλεξα που βγάζουν μια λέξη με συναφές νόημα. Όμως, όπως μας εξήγησαν, χρειάζεται να πειραματιστούμε διότι «δεν υπάρχει συνταγή και προηγούμενο» (η έκφραση μιας ομιλήτριας) γι’ αυτήν την κοινωνική & αλληλέγγυα οικονομία.\nΕδώ θα διαφωνήσω. Υπάρχει προηγούμενο. Το οποίο ακόμα και σήμερα αφορά εκατομμύρια ανθρώπους στον κόσμο, ενώ μόλις στις πιο πρόσφατες δεκαετίες αφορούσε εκατοντάδες εκατομμύρια. Υπάρχει ήδη αυτή η οικονομία (το «Κ.ΑΛ.Ο») που δουλεύει με εμπιστοσύνη και συνεργασία, με προστασία των αδυνάτων και κοινοκτημοσύνη σχεδόν κομμουνιστική, με κοοπερατίβες και συλλογικό πνεύμα, με ηγέτες που αισθάνονται ότι οφείλουν να πείσουν τους ανθρώπους τους κι όχι να παίρνουν αποφάσεις από καθέδρας: μιλάω για τον ασιατικό κοινοτισμό. Ο οποίος μεν μπορεί να μην προσφέρει ακριβώς συνταγές για ένα αντίστοιχο όραμα στην Ελλάδα, προσφέρει όμως κάτι σε επίπεδο κατευθύνσεων, συμβουλών και γνωμικών. Έχω ζήσει στο «Κ.ΑΛ.Ο.», ξέρω δυο-τρία πραγματάκια γι’ αυτό...\nΞέρω λοιπόν ότι αυτή η κοινωνική οικονομία δεν είναι μόνο κάποιοι εναλλακτικοί οικονομικοί θεσμοί, αλλά και μια παράλληλη κουλτούρα προσωπικών σχέσεων και φιλίας. Μιλάω για κοοπερατίβες οι οποίες λειτουργούν σαν μια μεγάλη οικογένεια, σαν μια μεγάλη φιλική παρέα, στις οποίες ο ένας γνωρίζει τον άλλον όχι απλώς με το μικρό αλλά με το παρατσούκλι• για κουλτούρα μοιράσματος, όπως ακριβώς σε μια μεγάλη φιλική παρέα, όπου οι φίλοι είναι διατεθειμένοι να γελάσουν μαζί και να κλάψουν μαζί, να τα καταφέρουν μαζί και να τσακιστούν μαζί, κι αν ακόμα πεθάνουν, θα πεθάνουν μαζί• για νοοτροπία γενναιδωρίας και προσφοράς, ακόμα και σε επίπεδο αυτοθυσίας• για αντίληψη φιλότιμου (το φιλότιμο δεν είναι μόνο ελληνική λέξη, υπάρχει και σε ασιατικές γλώσσες)• για αντίληψη της οικογένειας με τέτοιον τρόπο ώστε σ’ αυτήν να ανήκουν πολλοί χωρίς αναγκαστικά να συνδέονται με συγγένεια αίματος, να έχεις πολλούς «αδερφούς» και «αδερφές» και «θείους» και «θείες» και «κόρες» και «γιους». Στα ασιατικά συμφραζόμενα, η κοινωνική οικονομία είναι κάτι που πρέπει να έχει καρδιά.\nΗ καρδιά λοιπόν απουσίαζε εντελώς από τη Συνάντηση στην Αθήνα. Αυτό που έζησα ήταν κάτι έντονα ακαδημαϊκό, εγκεφαλικό, περιχαρακωμένο και απρόσωπο. Όλο συζήτηση, θεωρία, διαλέξεις, ανάλυση, κόντρα συζήτηση, ξανά συζήτηση... Παρουσιάσεις με PowerPoint (τίποτα δεν σκοτώνει την καρδιά καλύτερα από το PowerPoint και τους Η/Υ), τραπέζια θεματικών συζητήσεων όπου ο συντονιστής μαζεύει τις ιδέες σε μια κόλλα χαρτί και κατόπιν οι συμμετέχοντες εναλλάσσονται στα διάφορα τραπέζια (πού τα μαθαίνουν αυτά; σε κάποια σχολή πρέπει να τα μαθαίνουν), ομιλητές απρόσωποι και τυπικοί, απλώς συστήνονταν «με λένε Τάδε, είμαι δικηγόρος και θα μιλήσω για το Α ή Β θέμα», χωρίς να ξέρουμε την ιστορία του/της, τι άνθρωπος είναι, ποια η ζωή του, τι έχει περάσει, ποιο το παρατσούκλι του. Η όλη Συνάντηση έγινε σε πανεπιστημιακές αίθουσες, με καθορισμένο πρόγραμμα και χρόνους ομιλίας, χωρίς κάποιο χώρο με παιχνίδια να παίζουν τα παιδάκια. Χωρίς καν παιδάκια...\nΤα λέω αυτά κάνοντας σύγκριση με τις συγκεντρώσεις των Κόκκινων, των δημοκρατικών της Ταϊλάνδης. Οι συγκεντρώσεις τους ήταν σαν χωριάτικα πανηγύρια! Μουσική, ρούμι, ψητά να ψήνονται, παιδάκια να παίζουν, σκυλιά να σουλατσάρουν, καλαμπούρια, πλάκες, γνωριμίες, προξενειά, γιαγιάδες & παππούδες, οικογένειες να τρώνε μαζί, αγόρια και κορίτσια να φλερτάρουν, γέλιο αλλά και κλάμα κ.α. Οι ομιλίες υπάρχουν κι αυτές, παίζουν τον ρόλο τους, όμως δεν είναι πρωταγωνιστικός. Ο πραγματικός πρωταγωνιστής είναι η καρδιά. Κάνε τον κόσμο να νιώσει μια γροθιά, ότι δεν είναι μόνος, έχει φίλους και οικογένεια (με την ευρεία έννοια της λέξης). Θα αγωνιστούμε μαζί, θα τσακιστούμε μαζί και θα νικήσουμε μαζί, πάντως ό,τι κάνουμε θα το κάνουμε μαζί. Και δεν χρειάζεται να πεις πολλά, να κάνεις τις φοβερές αναλύσεις και να μεταδόσεις τις φοβερές πληροφορίες. Ας ακούσουμε δυο πράγματα, ας φωνάξουμε και μερικά συνθήματα, ας θυμηθούμε τους νεκρούς μας κι ας γελάσουμε με κάποια αστεία, δεν χρειάζονται πολλά περισσότερα. Ο λόγος να είναι λαϊκός, όλο γνωμικά, στίχους από τραγούδια και ποιήματα, μεταφορές, παρά τεχνικός & ακαδημαϊκός. Δεν είναι θέμα πληροφορίας ούτε διανοητικής σύλληψης ούτε θεωρητικής ανάλυσης. Είναι θέμα καρδιάς.\nΠρόσφατα μου ανέφεραν και για συγκεντρώσεις των Ζαπατίστας στο Μεξικό, όπου κι αυτές είναι γιορτές, χωριάτικα πανηγύρια, όχι κάτι που μοιάζει με συνέδριο κόμματος σε πανεπιστημιακές αίθουσες, όπως η 1η Πανελλαδική Συνάντηση Δομών Αλληλεγγύης.\nΚάτι δεν έχει καταλάβει καθόλου καλά η ελληνική Αριστερά, κάτι της ξεφεύγει. Και φοβάμαι ότι αυτό το κάτι είναι θεμελιώδες. Η Συνάντηση θα έπρεπε να είχε γίνει οπωσδήποτε σε υπαίθριο χώρο. Επίσης, ήταν απαραίτητο να γίνει στην Αθήνα; (ορισμός της Αθήνας = τρία με τέσσερα εκατομμύρια άνθρωποι είναι άρρωστοι και δεν το ξέρουν, νομίζουν πως είναι υγιείς). Θα έπρεπε να είχε μουσική, χορό, κρασί, φαγητό, γάτες και σκυλιά, να είναι φιλικός προς τα παιδάκια, τους ηλικιωμένους και τα κορίτσια, ο κόσμος να ερχόταν με την οικογένεια και τους φίλους του, όσοι ήθελαν να παρέμεναν το βράδυ και να κοιμόμασταν στρωματσάδα, να μαθαίναμε ο ένας την ιστορία του άλλου, το παρατσούκλι του άλλου, να βγάζαμε τα παπούτσια και να μέναμε ξυπόλητοι, να γινόμασταν μια μεγάλη παρέα... τέτοια πράματα. Να έχει καρδιά. Η επιτυχία μιας αριστερής δράσης θα πρέπει να μετράται από τις γιαγιάδες και τα παιδάκια που παρευρέθηκαν, τις φιλίες που έγιναν, τον αριθμό των τηλεφώνων που ανταλλάχθηκαν, των γνωμικών που αυτοσχεδιάστηκαν, των παινεμάτων στα κορίτσια, των φιλιών και των χορών. Όπως ακριβώς σε ένα γλέντι, σε ένα χωριάτικο πανηγύρι. Όχι όπως σε ένα κομματικό συνέδριο!\nΕν ολίγοις και για να το πω ασιατικά ή ζαπατιστικά: θα πρέπει να έχει καρδιά.\nΞαναγυρνάμε στην κοινωνική & αλληλέγγυα οικονομία (το «Κ.ΑΛ.Ο»), την οποία οραματίζεται το κίνημα ΧΜ. Μακάρι να υλοποιηθεί στην Ελλάδα, το θέλω με όλη μου την ψυχή. Φοβάμαι όμως ότι με δράσεις που έχουν τον χαρακτήρα της 1ης Πανελλαδικής Συνάντησης Δομών Αλληλεγγύης, το όραμα αυτό θα παραμείνει όραμα. Διότι πώς περιμένεις με την περιχαράκωση να ξεπεράσεις την περιχαράκωση; Πώς περιμένεις με απρόσωπες και εγκεφαλικές εκδηλώσεις σε πανεπιστημιακές αίθουσες να χτίσεις κάτι που βασίζεται στο προσωπικό στοιχείο και στην καρδιά; Το ταξίδι για την Ιθάκη δεν είναι μέσον για έναν σκοπό, φοβάμαι πως η ελληνική Αριστερά κομπλάρει άσχημα εδώ πέρα. Το ταξίδι για την Ιθάκη είναι κι αυτό μέρος της Ιθάκης (κάτι που οι Ασιάτες καταλαβαίνουν πολύ καλύτερα από τους Ευρωπαίους). Ο κόσμος δεν αλλάζει με αναλύσεις και διαλέξεις, πληροφορίες, τοποθετήσεις και συζητήσεις. Αλλάζει με μια χούφτα τρελών που λένε: «θα το κάνουμε κι ας πεθάνουμε!», και μεταδίδουν την τρέλα τους σε άλλους, όπως ακριβώς μεταδίδεται ένα γέλιο σε μια ομήγυρη. Οπότε, η μετάδοση αυτής της τρέλας κολλάει πολύ καλύτερα με γλέντια, χωριάτικα πανηγύρια και γιορτές, με καταστάσεις προσωπικές και διονυσιακές, παρά με συζητήσεις, κόντρα συζητήσεις, ξανά μανά συζητήσεις, αναλύσεις, τοποθετήσεις και το κακό συναπάντημα... (να προσθέσω επίσης ότι η μετάδοση αυτής της τρέλας δεν είναι καθόλου συμβατή με παρουσιάσεις PowerPoint - τις μεγαλύτερες αλήθειες του κόσμου να παρουσιάσεις σε PowerPoint, γίνονται αυτομάτως ψέματα). Το ταξίδι για την Ιθάκη είναι κι αυτό μέρος της Ιθάκης. Για την ακρίβεια, τις περισσότερες φορές στη ζωή η Ιθάκη δεν είναι παρά η αφορμή, το πρόσχημα για το ταξίδι της.\nΚαι, μεταξύ μας τώρα, μην το πεις πουθενά όμως... δεν έχεις καταλάβει ακόμα οι Ιθάκες τι σημαίνουν;


25/02/2013 – ΟΜΟΘΥΜΑΔΟΝ\n25/02/2013 by lawgap\nΦΟΒΕΡΟ: Η πιο συγκλονιστική αντιπολεμική ΦΩΤΟ που έχετε δει\nΗ φωτογραφία κυκλοφόρησε στο facebook και είναι πραγματικά συγκλονιστική. Όπως πολύ σωστά επισημαίνει στο σχόλιο του εκείνος που την κυκλοφόρησε είναι «η πιο συγκλονιστική και καλλιτεχνική αντιπολεμική φωτό που έχω δει. Ούτε μάνες και παιδιά που κλαίνε, ούτε σακατεμένα σώματα». Ολα αυτά μαζί «φαίνονται» στην «Απώλεια» και την «Απουσία». Άξιο παρατήρησης σε αυτή τη φωτογραφία είναι και το …γεγονός ότι, η μεν γυναίκα έχει περήφανο και οργισμένο βλέμμα, το δε παιδί φοράει το καπέλο του νεκρού πατέρα του.\nΈβγαλε το ράσο του και το κρέμασε σε μία ακτίνα του ήλιου! (Λόγος Γέροντος Παϊσίου)\nὍλο τὸ μυστικό εἶναι ἡ ἀγάπη, ὁ ἔρωτας στὸν Χριστό. Τὸ δόσιμο στὸν κόσμο τὸν πνευματικό.\nΛόγος του Γέροντος Πορφυρίου του Καυσοκαλυβίτου\nἜτσι ζυμώθηκε μέ τά ἐθνικά νάματα καί τήν πνευματικότητα, πού ἀπορρέουν ἀπό τή μακραίωνη παράδοσή μας καί τήν ἄνευ ὅρων καί ὁρίων προσήλωση τῆς ἑλλαδικῆς Ἐκκλησίας στήν Μεγάλη Μητέρα Ἐκκλησία. Καί ὅταν οἱ Βαυαροί καί τά ὄργανά τους θέλησαν νά ἀλλοιώσουν τό ἑλληνορθόδοξο πνεῦμα μέ ἀπαράδεκτες καί ὕποπτες καινοτομίες, ὁ Χριστοφόρος τέθηκε ἐπικεφαλῆς στόν ἀγώνα γιά τήν ἀλήθεια καί τήν ἐλευθερία. Μαζί του λόγιοι καί ὁσιώτατοι ρασοφόροι τῆς εποχής του, ὅπως ὁ ἐκ Κεφαλληνίας Κοσμᾶς Φλαμιάτος, ὁ Μεγαλοσπηλιώτης Ἰγνάτιος Λαμπρόπουλος, ὁ Κωνσταντῖνος ὁ ἐξ Οἰκονόμων, ὁ Διονύσιος Ἐπιφανιάδης, καί ἄλλοι Κολλυβάδες καί πνευματικοί ἄνθρωποι ἀπό ὅλα τά κοινωνικά καί μορφωτικά στρώματα. Συνέχεια →\nΣυντονιστείτε και ακούστε ΡΑΔΙΟ – ΑΓΙΑ ΜΕΤΕΩΡΑ\nπ. Αθανάσιος Χαμακιώτης, ο ελεήμων Γέροντας\nΟ Παναγιώτατος Οικουμενικός Πατριάρχης κ. Βαρθολομαίος, σε ομιλία του κατά την τελετή των εγκαινίων του Ιερού Ναού του Αγίου Νικολάου Αβάνας στην Κούβα, τόνισε ότι η Ορθόδοξη Εκκλησία δεν έπαυσε ποτέ να αναδεικνύει Αγίους. Κατονόμασε μάλιστα, αρκετούς Αγίους που ανακηρύχτηκαν πρόσφατα. Στη συνέχεια, αναφερόμενος σε συγχρόνους οσίους Γέροντες, οι οποίοι δεν έχουν ακόμη ανακηρυχτεί επισήμως ως άγιοι, είπε: «Υπάρχουν ακόμη και εκείνοί τους οποίους το πλήρωμα της Εκκλησίας ομοφώνως αναγνωρίζει ως Αγίους, αν και επίσημος πράξις αναγνωρίσεως της Αγιότητος αυτών δεν έχει εισέτι εκδοθή, όπως οι Γέροντες Παΐσιος, Πορφύριος και Εφραίμ, ο συμπατριώτης του Αγίου Νικολάου Ιάκωβος της Ευβοίας, ο Φιλόθεος Ζερβάκος και εί τις έτερος. Πέριξ των μορφών αυτών χιλιάδες ψυχαί ειρήνευασαν, εγλυκάνθησαν, εχαροποιήθησαν, εζωοποιήθησαν. Τα στοιχεία της φύσεως τους υπήκουον. Τα ζώα τους εσέβοντο. Οι πάντες και τα πάντα ένιωθαν την αγάπην των και την χάριν του εν αυτοίς κατοικούντος Αγίου Πνεύματος. Το βλέμμα των ήτο βλέμμα Χριστού. Αι χειρές των χείρες φιλανθρωπίας. Η καρδία των πλήρης θυσιαστικής αγάπης. Ο νους των ειρηνικός. Το φρόνημά των άγιον. Η καθημερινή ζωή των “άγάπη, χαρά, ειρήνη, μακροθυμία, χρηστότης, αγαθωσύνη, πίστις, πραότης, εγκράτεια”. Πολλοί οφείλουν εις τους γνησίους τούτους ανθρώπους του Θεού πολλά. Είναι οι μεγαλύτεροι ευεργέταί ημών. Η προσευχή των διεσκέδαζε βουλάς Εθνών, έφερε το έλεος και την βοήθειαν του Θεού εις τον κόσμον, εφυγάδευεν ακάθαρτα πνεύματα, αποκαθίστα την υγιείαν των ασθενούντων, έλυεν ανθρωπίνως άλυτα προβλήματα». Συνέχεια →


Γενικής Χρήσης: 2016\nΑναρτήθηκε από Idom στις 12:15 π.μ. Δεν υπάρχουν σχόλια:\nΕλπίδα, πάει και τελείωσε.\nΚάθε έθνος όταν βρίσκεται σε κρίση, αναζητά δυνάμεις από τις ρίζες του. (Για αυτό και ο κος Κίσσινγκερ ήθελε να ξεκοπούμε από τις παραδόσεις μας, αλλά τώρα δεν θα ασχοληθώ με τούτονε.)\nΣήμερα η Ελλάδα βάλλεται πανταχόθεν από εξωτερικούς και από εσωτερικούς εχθρούς και από τον κύριο Φίλη. Τι μπορούν να χρησιμοποιήσουν οι Έλληνες ως βάλσαμο για τις πληγές τους; Μα την Ορθοδοξία και τον Αρχαίο τους πολιτισμό, τι άλλο;\nΚαι πώς διδάσκονται αυτά στους νέους που αποτελούν το νέο αίμα τής πατρίδας; Μα φυσικά στο σχολειό, από τα μαθήματα των αρχαίων ελληνικών και των θρησκευτικών. Για αυτό προσπαθούν να τα φιμώσουν ο κος Κίσσινγκερ και ο κος Φίλης.\nΓια να μην μακρυγορώ: τα αρχαία ελληνικά και τα θρησκευτικά είναι η μόνη μας ελπίδα (δεν θα πω η τελευταία, γιατί η τελευταία είναι πάντα η θεία Χάρις). Και αν θέλουμε «να κουνήσουμε και εμείς τα χέρια μας», όπως έλεγε ο Αίσωπος, πρέπει να απαιτήσουμε την ενίσχυση αυτών των μαθημάτων.\nΠροτείνω λοιπόν, τα δύο μαθήματα να συνενωθούν και να διδάσκονται πλέον θρησκευτικά στο αρχαίο κείμενο, δηλαδή στην μετάφραση των Εβδομήκοντα, που είναι άλλωστε η μόνη εγκεκριμένη από το Σύνταγμα των Ελλήνων. Στο Δημοτικό η Παλαιά Διαθήκη και στο Γυμνάσιο η Καινή Διαθήκη, ενώ στο Λύκειο θα ξαναγίνεται επανάληψις όλης τής Βίβλου.\nΤο μάθημα να διδάσκεται δύο ώρες την ημέρα, την πρώτη ως συνέχεια τής προσευχής και την δεύτερη ως τελευταία ώρα πριν το σχόλασμα, ώστε να βγαίνουν τα νέα παιδιά θωρακισμένα από το σχολείο.\nΣε λίγα χρόνια, μπορούν πιλοτικά ένα ένα τα μαθήματα να διδάσκονται στα αρχαία ελληνικά.\nΚαι όλα τα προβλήματα «ως διά μαγείας» θα λυθούν (όπως στον Αλχημιστή τού κου Κοέγιο).\nΑναρτήθηκε από Idom στις 3:50 μ.μ. Δεν υπάρχουν σχόλια:\nΕΥΔΑΠ... Dust in the wind!\nΠού να σκεφτεί ο ποιητής να γράψει για το νερό...\nΑναρτήθηκε από Idom στις 12:20 π.μ. Δεν υπάρχουν σχόλια:\nΤι καλά που είναι\nνα μην σ' αφήνουν να πενθήσεις\nτα γέλια των παιδιών\nκαι η γάτα που αγγυλώνεται επάνω σου.\nνα μην σ' αφήνει να πενθήσεις\nτο νερό που έρχεται μόνο μια ώρα καθημερινά\nκαι πρέπει να προλάβεις να ποτίσεις.\nπου το σκυλί\n- αντίθετα με όσα λένε οι παραδόσεις -\nδεν κατάλαβε ότι εκείνος έφυγε\nκαι συνεχίζει να σού φέρνει τις μπάλες του, επίμονα.\nΤι καλά που είναι ο ευκάλυπτος\nπου τόσο ψήλωσε,\nενώ την τελευταία φορά που τον μετρήσατε μαζί,\nτού έλειπαν δύο δάκτυλα απ' το μπόι σου.\nΤι καλά που φυσάει άνεμος\nκαι πρέπει να σβήσεις το καντήλι\nγιατί φοβάσαι την πυρκαγιά.\nπως τα ζουζούνια έκτισαν φωλιές\nστα κενά ανάμεσα στον σωρό απ' τις κροκάλες\nπου είχε μαζέψει για να στολίσει την μάντρα.\nΤι καλά να κοιμάσαι στο τελευταίο κρεβάτι που κοιμότανε,\nνα περιμένεις εκείνη την άπειρα μικρή πιθανότητα\nόταν ανοίξεις μία πόρτα να τον δεις\nνα κάθεται όπως παλιά στην πολυθρόνα,\nχωρίς κανέναν φόβο,\nβέβαιος ότι ακόμα και το φάντασμά του θα σ' αγαπούσε.\nΤι καλά που τα κυδώνια στο δέντρο\nδεν ωρίμασαν ακόμα\nκαι μπορείς να συλλογίζεσαι το μέλλον που περιμένατε.\nΤι καλά που είναι Κυριακή\nαλλά και τι καλά\nπου έχει ακόμα έξι ημέρες η εβδομάδα!\nΚαι τι καλά\nπου τα γέλια των παιδιών\nδεν σ' αφήνουν να πενθήσεις.\nΑναρτήθηκε από Idom στις 7:44 μ.μ. Δεν υπάρχουν σχόλια:\nΣαν βγεις στο διαδίκτυο να σερφάρεις...\nΤους Αριστοτέλ'δες και τους Πλάτωνες,\nτον άγριο Μεγαλέκο δεν θα συναντήσεις,\nΣκέφτηκα ότι δεν είναι σωστό να τρολάρουμε μόνο τον Ελύτη - άσε που πλέον διώκεται ποινικά.\nΓια τους νεότερους: "κουβανώ" δεν σημαίνει "κάνω σαν την Κούβα", σημαίνει "κουβαλώ".\nΥπόδειξη: Στην πραγματικότητα, σερφάροντας στο διαδίκτυο θα συναντήσετε wanabe επιγόνους και τού Πλάτωνα και τού Αριστοτέλη και λοιπών. Αν όμως δεν τους κουβανείτε μεσ' την ψυχή σας, μπορεί να τους δείτε στο πραγματικό τους μέγεθος και να μείνετε αλώβητοι.\nΑναρτήθηκε από Idom στις 2:26 π.μ. Δεν υπάρχουν σχόλια:\n(Το πιάσατε το αστείο, ε;)\nΣτα παλιά τα χρόνια (δηλαδή 1-2 χρόνια πριν), οι Τούρκοι που βοηθούσαν τους πρόσφυγες να διασχίσουν την Τουρκία και κατόπιν να πλεύσουν προς την Ελλάδα, αποκαλούνταν δουλέμποροι από πολλά ΜΜΕ και ιστότοπους.\nΤον τελευταίο καιρό οι δουλέμποροι αναβαθμίσηκαν σε διακινητές - πάντα κατά την ορολογία των ΜΜΕ μας.\nΣε λίγο καιρό είναι παντελώς αναμενόμενο - ή ίσως ήδη συμβαίνει - ότι Έλληνες πολίτες θα βοηθούνε πρόσφυγες να περάσουν χωρίς άδεια στην Ιταλία, την Αλβανία, την Φυρομία και την Βουλγαρία.\nΟ σημερινός μας διαγωνισμός έχει λοιπόν θέμα:\nπώς θα αποκαλούνται από τα ελληνικά ΜΜΕ αυτοί οι συμπολίτες μας;\nΚαι για τους δυνατούς λύτες:\nΤι θα είναι αυτό που για τα ελληνικά ΜΜΕ θα ξεχωρίζει αναφανδόν τούς Tούρκους διακινητές από τους Έλληνες οδηγούς;\nΓράψτε τις απαντήσεις σας εδώ ή στείλτε τις στα μεγάλα ΜΜΕ για να τους δώσετε ιδέες.\nΔεν θα κερδίσετε τίποτα, αλλά θα νιώσετε υπερήφανοι αν μαντέψετε σωστά ή ακόμα περισσότερο αν εσείς εμπνεύσετε κάποιο κανάλι.\nΥ/γ.: Μια μέρα πέρασε μόνο και βρέθηκε. Οι Έλληνες θα λέγονται επιχειρηματίες. Π.χ. εδώ.\nΑναρτήθηκε από Idom στις 1:28 π.μ. Δεν υπάρχουν σχόλια:\n... κ' ίσα έν' αντρίκιο ανάστημα ψηλώσαν το σωρό.\n(Υ/γ.: "Federico Garcia Lorca", Νίκου Καββαδία)\nΑναρτήθηκε από Idom στις 2:28 π.μ. Δεν υπάρχουν σχόλια:\nΤι καλά που είναι να μην σ' αφήνουν να πενθήσεις ...


Ακαλύφα - Ένα εκπληκτικό σγουρό φυτό που μοιάζει με κόκκινη ουρά γάτας για την γλάστρα και τον κήπο σας | Τεχνοτροπίες Και Διακόσμηση\nHome Κήπος Ακαλύφα – Ένα εκπληκτικό σγουρό φυτό που μοιάζει με κόκκινη ουρά γάτας για την γλάστρα και τον κήπο σας\nΗ Ακαλυφα είναι ένας τροπικός ξυλώδης θάμνος και προέρχεται από τη Νοτιοανατολική Ασία. Αυτό το καλλωπιστικό φυτό μπορεί να φτάσει ακόμα και τα 2 μέτρα στην γλάστρα. Τα σκληρά πράσινα φύλλα θα φτάσουν τα 25 εκατοστά μήκος, αν το περιποιηθείς σωστά . Το κύριο χαρακτηριστικό του είναι τα μήκους 25-30 εκ σταχυόμορφα λουλούδια του, που φυτρώνουν άφθονα το καλοκαίρι και θυμίζουν ουρά κόκκινης γάτας ή ουρά αλεπούς όπως και το ονομάζουν! – red hot cat’s tail ή fox tail .\nΑν οι συνθήκες φωτισμού και θερμοκρασίας είναι ιδανικές, υπάρχει περίπτωση να παραμείνει ανθισμένη η Ακαλυφα με τις υπέροχες κόκκινες “ουρές” καθ’ όλη την διάρκεια του χρόνου.\nΉλιος, φως και θέση\nΗ ακαλύφα προτιμά τα ηλιόλουστα και φωτεινά σημεία αλλά όχι να εκτίθεται όλη μέρα στον ήλιο. και χρειάζεται τουλάχιστον 4-5 ώρες ηλιοφάνεια καθημερινά. Αυτό σημαίνει πως μπορεί Μπορούμε ακόμα να τη διατηρήσουμε και σε εσωτερικό χώρο, αρκεί να βρίσκεται κοντά σε ηλιόλουστο παράθυρο με νότια έκθεση.\nΗ ακαλύφη είναι ανθεκτική στις υψηλές θερμοκρασίες, αλλά αρκετά ευαίσθητη στο κρύο και στην παγωνιά του χειμώνα. Γενικά χρειάζεται ζέστη και θερμοκρασία μεγαλύτερη από 15C. Για καλύτερα αποτελέσματα η θερμοκρασία πρέπει υπερβαίνει τους 20C. Γιαυτό τον λόγο δεν την τοποθετούμε ποτέ σε βορινό μπαλκόνι,αλλά με δυτικό ή νότιο προσανατολισμό. Χρειάζεται αρκετή υγρασία, οπότε ένα ράντισμα με νερό στα φύλλα της είναι ευεργετικό, όπως και ένα πιατάκι με χαλίκια και νερό κάτω από την γλάστρα.\nΠότισμα – συχνότητα\nΗ ακαλύφη θα σας χαρίσει τα υπέροχα και ξεχωριστά άνθη της, μόνο αν το χώμα διατηρείται συνέχεια υγρό. Αυτό σημαίνει συχνό πότισμα το καλοκαίρι ώστε να μην στεγνώνει το χώμα και λιγότερο το χειμώνα – μην το παρακάνεις γιατί δεν πρέπει να λιμνάζει νερό στο πιάτο της γλάστρας.\nΗ ακαλύφα προσαρμόζεται στα περισσότερα είδη εδαφών, ωστόσο είναι καλύτερο να την φυτέψεις σε αργιλώδες χώμα που “κρατάει” υγρασία και θα την βοηθήσει να αναπτυχθεί γρήγορα. Απέφυγε τη φύτευσή της σε ξηρά ασβεστώδη και παραθαλάσσια εδάφη με υψηλή αλατότητα. Για τη φύτευση της ακαλύφας σε γλάστρα, χρησιμοποίησε φυτόχωμα γενικής χρήσης που να περιέχει περλίτη.\nΛίπανση – εποχή και συχνότητα\nΤο καλοκαίρι η ακαλύφα θα χρειαστεί αρκετό λίπασμα, μιας και έχει γρήγορη ανάπτυξη που απαιτεί τα ανάλογα θρεπτικά συστατικά στο χώμα. Τον χειμώνα καλύτερα είναι να αφήσεις το φυτό να “ξεκουραστεί” και να ξεκινήσεις την λίπανση πάλι όταν αρχίσει να δείχνει σημάδια ανάπτυξης – συνήθως στα μέσα της άνοιξης.\nΗ Ακαλύφη πολλαπλασιάζεται την άνοιξη, με μοσχεύματα και σε ζεστό – υγρό περιβάλλον. Επίλεξε μοσχεύματα με τέσσερα φύλλα περίπου και τοποθέτησε τα σε μικρές γλάστρες με φρέσκια τύρφη. Η θερμοκρασία θα πρέπει να είναι δωματίου (18-22C). Φυσικά τα μοσχεύματα θα ριζοβολήσουν πιο γρήγορα , αν πρώτα βουτήξεις τις άκρες τους σε ορμόνη ριζοβολίας. Αναπτύσσει πυκνό ριζικό σύστημα, γιαυτό πρέπει να μεταφυτεύεται μόλις η γλάστρα γεμίσει ρίζες.\nΓια να είναι πάντα όμορφο το φυτό , αφαιρείτε τα μαραμένα λουλούδια.\nΠηγή κειμένου: housegarden


't Veluws Zandsculpturenfestijn (Garderen, Ολλανδία) - Κριτικές\nΔραστηριότητες κοντά σε: 't Veluws Zandsculpturenfestijn\n't Veluws Zandsculpturenfestijn, Garderen - Κριτικές\nΝο 1 από 3 δραστηριότητες - Garderen\nOude Barnevelderweg 5, 3886 PT Garderen, Ολλανδία\nΟ σύζυγός μου και εγώ είχαμε προχωρήσει ετήσια εδώ και 5 χρόνια. Τι ένας θησαυρός! Είναι πραγματικά ποτέ μια απογοήτευση. Όπως όμορφα γλυπτά ότι κανείς έκπληκτος από κάθε φορά. Επιπλέον, αυτό που έκαναν ορισμένοι ανακαινίσεις στο the place και φαίνεται όλο και τόσο υπέροχη. Είμαστε...πραγματικά ενθουσιασμένοι ήδη για το επόμενο έτος! Πρέπει να το δείτε για νέους και ηλικιωμένους!Περισσότερα\nΠολύ ωραία αμμουδιά γλυπτά\nΠηγαίνουμε εδώ κάθε χρόνο για να απολαύσετε την άμμο γλυπτά. Τόσο το εσωτερικό και εξωτερικό εμφανίζει είναι υπέροχη. Το craftmanship χρειάζεται για να γίνουν αυτά τα γλυπτά είναι απίστευτη. Θα επιστρέψουμε του χρόνου με βεβαιότητα.\nGarderen άμμο Γλυπτά\nΑυτή είναι η τρίτη συνεχόμενη χρονιά πάμε σε αυτό το υπέροχο ξενοδοχείο. Μια εκπληκτική διαδρομή την εκπαίδευση. Τα γλυπτά άμμου είναι πραγματικά έργα τέχνης. Υπάρχουν επίσης εγκαταστάσεις για φαγητό και ένα πολύ μεγάλο εύρος αναμνηστικά. Θα επιστρέψουμε στο σπίτι κάθε χρόνο με κάτι ωραίο για...τους στον κήπο. Ένα πραγματικό θησαυρό για μικρούς και μεγάλους και πολύ λογικές τιμές. Τα γύρω χωριά είναι επίσης υπέροχη θέα και να χαλαρώσετε.Περισσότερα\nΚακόγουστα, ακριβή και καθόλου αγγλικά μεταφράσεις\nΠήγαμε σε αυτό το τουριστικό αξιοθέατο σχετικά με τη σύσταση της κυρίας στο τουριστικό γραφείο (VVV) σε Putten αλλά, εάν είστε ένα άτομο που να μιλάει αγγλικά είναι πιθανώς καλύτερο να αποφεύγουν! Ακριβό για να φτάσουμε στο €8.50 και ενώ αρχικά πήγαμε WOW πάνω από...τις πρώτες εκθέσεις γλυπτικής, σύντομα θα έχετε βαρεθεί να βλέπουμε samo samo ιδίως καθώς το άτομο σκαλιστά σήμαινε ότι δεν υπάρχει τίποτα να μας. Εκεί ήταν ένα μέρος όπου όλα τα ολλανδικά λαϊκής τραγούδησαν, προφανώς ολλανδική παιδικά τραγουδάκια και φαινόταν να μου αρέσει, αλλά και πάλι για να μας σήμαινε τίποτα γι' αυτό breezed μέσω αυτών. Μερικές σύντομες γραμμές στα αγγλικά και άλλες γλώσσες ίσως υπερβολικά, εκ νέου κάθε γλυπτό θα μετατρέψουν αυτό το αξιοθέατο γύρω στις δαπάνες. Επίσης παρατήρησα ότι έχουμε πολλά κακόγουστα αναμνηστικά τριγύρω, σαν ένα τρίο των βατράχων βάτραχοι κοάζουν αλλά εξακολουθείτε να βρίσκεστε- Γιατί βιάζεστε!!, η οποία δεν έκανε τίποτε για εμάς- έτσι, ενώ μας άρεσε πολύ Holland και βρήκα το λαϊκό δεν είναι τόσο εξυπηρετικό και ευχάριστο αυτό είναι ένα αξιοθέατο, το οποίο, κατά τη γνώμη μας, είναι καλύτερο να αποφεύγουν.Περισσότερα\nΙστορία της sandsculptures\nΡυθμίσεις της Νίκαιας. Όμορφα φαίνεται στην ελληνική ιστορία sandsculptures. Πολύ μέτρια τέλος εισόδου, γωνιά για καφέ και giftshop.\nΔείτε και τα 3 κοντινά ξενοδοχείαΔείτε και τα 18 κοντινά εστιατόριαΔείτε και τα 3 κοντινά αξιοθέατα\nΛάβετε γρήγορα απαντήσεις από το προσωπικό του 't Veluws Zandsculpturenfestijn και από προηγούμενους επισκέπτες.


Ο ποιητής και το βλέμμα του | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΚΡΙΤΙΚΗ ΒΙΒΛΙΟΥ Ο ποιητής και το βλέμμα του\nΟ ποιητής και το βλέμμα του\nΟ Μιλ σ΄ ένα δοκίμιο του για την ποιητική τέχνη αναφέρει πως: «στην ποίηση δεν επιζητείται η πλαστογράφηση της πραγματικότητας, η παρουσίασή της σαν κάτι που η ίδια δεν είναι, αλλά η βαθύτερη κατανόηση αυτού που είναι». Διαβάζοντας την ποιητική συλλογή Τι κοιτάζει στ΄ αλήθεια ο ποιητής του Χαράλαμπου Γιαννακόπουλου διαπιστώνω πως ο ποιητής αναζήτησε και βρήκε την ουσία της πραγματικότητας της ποίησης, που δεν είναι άλλη από την απλότητα. Δεν θα βρούμε σε αυτά τα ποιήματα μεγαλοστομίες, ούτε μια ποίηση που βασίζεται σε οράματα και μύθους. Αυτό που κοιτάζει ο ποιητής στ΄ αλήθεια είναι αυτό που βλέπουμε όλοι μας. Και αυτό είναι το μεγάλο στοίχημα που βάζει ο Γιαννακόπουλος με τους αναγνώστες του. Δεν θέλει να διαφοροποιηθεί, ούτε να πει ότι αυτός έχει τον τρόπο να βλέπει τον κόσμο εντελώς διαφορετικά από όλους τους άλλους. Επιθυμεί να μιλήσει απλά για απλά πράγματα για όσα ζούμε και βιώνουμε καθημερινά. Είναι όμως αυτό ποίηση; μπορεί να αναρωτηθούν κάποιοι. Έχοντας συνηθίσει σε ποιητές με ισχυρό όραμα όπως εκείνο του Ελύτη, ίσως πέσουμε στην παγίδα να αποφανθούμε πως ο σύγχρονος ποιητής παρασύρεται στην ευκολία. Δεν είναι έτσι. Τα ποιήματα του Γιαννακόπουλου δεν είναι απλοϊκά, είναι απλά. Έχουν μια αμεσότητα, αλλά δεν είναι πεζολογία. Ο πυρήνας τους είναι ατόφια ποίηση. Αυτό που επιχειρεί ο ποιητής είναι να μας μεταδώσει το μήνυμα ότι ο ποιητής δεν είναι ένας αιθεροβάμων, ούτε κάποιος αλαφροΐσκιωτος. Ζει ανάμεσά μας, βλέπει αυτά που βλέπουμε, σκέφτεται όπως σκεφτόμαστε, παρατηρεί τα ίδια πράγματα που κι εμείς παρατηρούμε, βιώνει τα ίδια βιώματα. Κι όμως με μια μικρή διαφορά. Το πόρισμα είναι πως όταν καταθέτει τις σκέψεις του και τα βιώματα στο χαρτί δημιουργεί τέχνη. Κι αυτό είναι το σπουδαίο. Μια τέχνη που αγκαλιάζει τον άλλο, μια τέχνη που δεν έχει την διάθεση να στέκεται σε βωμούς ούτε να είναι κλειδωμένη σε χρυσελεφάντινο πύργο. Δυο μικρά παραδείγματα εδώ μέσα από τις σελίδες του βιβλίου:\nΑγαπάω τα μικρά ποιήματα, την ΙΟΝ αμυγδάλου,\nτις Περιπέτειες του Τομ Σόγιερ, τη μηλόπιτα,\nτις άκοπες σελίδες των βιβλίων, τα Playmobil,\nτις αμυγδαλιές – ακόμη κι αν δεν είναι ανθισμένες-\nτα σύννεφα, τις φυσαρμόνικες, τον Λουίς Μπουνιουέλ\nή το Τσούσκα εναντίον Gogito\nτρώγοντας στο ξύλινο τραπέζι\nένα βαθύ πιάτο φασολάδα\nκι έχοντας από δίπλα\nπου αστόχαστα δαγκώνεις,\nδεν χρειάζεται και να σκεφτείς\nγια να ξέρεις ότι υπάρχεις.\nΤα παραπάνω παραδείγματα φανερώνουν την αμεσότητα που ανέφερα, έναν παιγνιώδη τρόπο προσέγγισης μεγάλων θεμάτων. Στα ποιήματα του Γιαννακόπουλου παρελαύνει η καθημερινότητα μέσα από το φίλτρο της ειρωνείας και του σαρκασμού μαζί με δόσεις νοσταλγίας και πάθους. Ένα πάθος για την ύλη, για την ίδια την ζωή χωρίς υπεκφυγές και λυρικές εξάρσεις. Η ποίησή του δεν ανατρέπει, επιχειρεί να εκλεπτύνει τους κώδικες επικοινωνίας με το περιβάλλον που παράγεται. Έχει καθαρά επικοινωνιακό χαρακτήρα. Απομακρύνει με δεξιοτεχνία τον βερμπαλισμό, επιδιώκει μέσω της έκφρασης το καίριο, το απόλυτα ουσιώδες. Ο Γιαννακόπουλος μας προσφέρει μια ποίηση ειλικρινής, ακέραια, σοβαρή, ευφυής:\nΚι ας είναι ήδη Νοέμβριος\nμε πτώση της θερμοκρασίας\nεγώ ακόμα σε βλέπω\nνα ξεπλένεσαι με το λάστιχο\nαπ΄ το αλάτι της θάλασσας\nπίσω από τις φυλλωσιές\nνα λύνεις το μαγιό σου\nκαι να τυλίγεσαι με τη λευκή πετσέτα,\nναι είναι Ιούλιος,\nν΄ αστράφτει ο ήλιος στο γυμνό κορμί\nκαι κανείς να μην έχει πεθάνει ακόμα.\nINFO: Χαράλαμπος Γιαννακόπουλος, Τι κοιτάζει στα αλήθεια ο ποιητής, Πόλις.\nΠροηγούμενο άρθροΙστορίες από τις νότιες θάλασσες\nΕπόμενο άρθροΤα νέα ελληνικά στην Τσεχία (Β.Χατζηβασιλείου)\nΚουμπενάκης Αντώνης 01/06/2016\tστο\t11:36\nΘα διακρίνω τα εξής ποιήματα , το μυστικό των ποιητών, ποίηση της ήττας , ο ήχος της πληγής, παρατηρητής νεφών και ξυπνήματα, και το κι εμείς όπως και όλοι,\nο κος Γιαννακόπουλος δίνει με ποιητικό και απλό τρόπο εικόνες της ζωής του κυρίως μέσα από τη καθημερινότητα. Σίγουρα πιστεύω κάποια αρκετά αυτοβιογραφικά.\nΕντύπωση προκαλεί η υπέροχη έκδοση με το όμορφο εξώφυλλο και το εδάφιο από τον Προυστ που αν και άλλης εποχής πιο λυρικής ταιριάζει απόλυτα.


Πανούσης για καταλήψεις - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 16 Απριλίου 2015, 00:47 / Ανανεώθηκε 16 Απριλίου 2015, 03:45 Πανούσης: Μετά τη συνάντηση με τον Τσίπρα τελείωσε η ήπια διαχείριση των καταληψιών\nΜήνυμα πως η «ήπια διαχείριση των καταληψιών τελείωσε» έστειλε ο αναπληρωτής υπουργός Προστασίας του Πολίτη Γιάννης Πανούσης μιλώντας στην εκπομπή Online της Όλγας Τρέμη και του Νίκου Ευαγγελάτου στον τηλεοπτικό σταθμό MEGA.\nΟ κ. Πανούσης, υποστήριξε ότι αυτό που συμβαίνει στα πανεπιστήμια «δεν είναι μονομαχία μεταξύ κυβέρνησης και αντιεξουστιαστών. Πρέπει να βρούμε τις ρίζες των όσων συμβαίνουν στα πανεπιστήμια μέσω της συζήτησης».\nΔιέψευσε πως υπάρχουν προσωπικές διαφορές με υπουργούς μέσα στην κυβέρνηση. «Δεν υπάρχει σύγκρουση με πρόσωπα, υπάρχει διαφωνία με ιδέες, για το εάν δηλαδή θα ηρεμήσει το φαινόμενο σε περίπτωση που ψηφιστεί το νομοσχέδιο (σ.σ. φυλακές τύπου Γ'). Δεν έχω καμία προσωπική κόντρα με κανέναν υπουργό» επεσήμανε.\nΣχετικά με το άρθρο του στα Νέα, καθώς και τη συνέντευξή του στην εφημερίδα Real, ξεκαθάρισε πως «η αρθρογραφία μου είναι προς την κατεύθυνση στήριξης της κυβέρνησης».\n«Συναντήθηκα με τον πρωθυπουργό Αλέξη Τσίπρα, ανταλλάξαμε τις απόψεις και είδατε διαφορετική αντιμετώπιση. Άρα η ανοχή, η ήπια διαχείριση τελείωσε. (...) Φτάσαμε στα όρια πλέον» είπε και πρόσθεσε εξηγώντας πως ήδη οι σχολές του κέντρου είναι υπό αστυνομική περιφρούρηση.\nΑναφερόμενος στην ένταση που επικρατεί στην περιοχή των Εξαρχείων ή στις Σκουριές, τόνισε πως «υπάρχουν κοινωνικά προβλήματα που καλείται να λύσει η αστυνομία. Αυτό που συμβαίνει (...) πρέπει να λυθεί από τις τοπικές κοινωνίες» είπε.\nΩς προς την κατάληψη στην Πρυτανεία του ΕΚΠΑ, σημείωσε πως βρίσκεται στις τελευταίες της ώρες. Ο κ. Πανούσης τόνισε πως «θλίβεται για την κατάσταση στην Πρυτανεία».\n«Θλίβομαι για τη κατάσταση των τελευταίων 20 ετών και ζητώ συγγνώμη από τους φοιτητές» συνέχισε χαρακτηριστικά.\nΕπεσήμανε εξάλλου πως τα πανεπιστήμια δεν έλαβαν μέτρα φύλαξης για τα πανεπιστήμια, όπως όφειλαν να κάνουν:\nΖήτησα από τους πρυτάνεις να μου πουν εάν έλαβαν μέτρα βάση του νόμου Διαμαντοπούλου εάν έλαβαν μέτρα φύλαξης των πανεπιστημίων. Μόνο ένα πανεπιστήμιου μου απάντησε πως θα λάβει. Ας φροντίσουν τα του οίκου τους.\nΑναφερόμενος γενικότερα στο πρόβλημα των καταλήψεων, τόνισε πως «δεν είναι πράξη ατομική, αλλά έχει βάση πολιτική και κοινωνική». Συνεχίζοντας, επεσήμανε πως και «οι φασίστες καταληψίες θα είχαν την ίδια αντιμετώπιση από την κυβέρνηση».\n«Η διαφορά των παλαιότερων καταλήψεων με αυτές που λαμβάνουν χώρα αυτή την περίοδο» είπε ότι είναι το γεγονός ότι «παλαιότερα γινόταν καταλήψεις ως επί το πλείστων για θέματα πολιτικά. Πλέον έχουμε ένα σύστημα με πολλά πλοκάμια που εμφανίζει πολιτικά χαρακτηριστικά επιβολής απόψεων».\n«Να υποβάλλω παραίτηση, είναι το πιο εύκολο πράγμα όπως μου ζητούν οι αντιεξουσιαστές ή έγκριτοι πολιτικοί ή δημοσιογράφοι» είπε ακόμα και πρόσθεσε:\nΔεν είμαι πολιτικός καριέρας και μου έκανε την τιμή να μου δώσει το υπουργείου. Ηθικά έφτασα σε ένα σημείο να πω πως θα παραιτηθώ, πολιτικά το συζήτησα και συζητάω με τον κ. Τσίπρα σε πολύ καλό κλίμα. Πολιτικά λοιπόν δεν τίθεται κανένα θέμα παραίτησής μου. Το μήνυμα είναι πως δημοκρατία σημαίνει ισοπολιτεία, ανθρώπινα δικαιώματα, αλλά δεν σημαίνει ένοπλη βία.


Ο Μαραντόνα μπορεί να μην ήταν Πελέ, ήταν όμως εξίσου μεγάλος και για κάποιους μεγαλύτερος ποδοσφαιριστής, σε μια σύγκριση που άρχισε από το Παγκόσμιο Κύπελλο της Ιαπωνίας το 1979. Η αλήθεια είναι ότι ο Ντιέγκο έπαιζε αλλιώς. Έπαιζε παθιασμένα και όταν τον έβλεπες σκεφτόσουν ότι η κάθε μπάλα που έπαιζε είχε κάνει …συμφωνία μαζί του για να κάνει ότι ήθελε εκείνος!\nΔΙΑΒΑΣΕ ΑΚΟΜΑ: Σοκ! Νεκρός ο Ντιέγκο Μαραντόνα\nΦάσεις άπειρες. Φάσεις που έμειναν στην ιστορία και φάσεις που απλώς έδωσαν τη νικηφόρα πάσα. Φάσεις που έγραψαν ιστορία, όπως εκείνη στον προημιτελικό του Μουντιάλ το 1986, ανάμεσα στην Αργεντινή και την Αγγλία, όταν «καθάρισε» τον Σίλτον που βγήκε να τελειώσει τη φάση με μπουνιά. Τότε εκείνος την έφτασε πρώτος με το αριστερό…. χέρι και την έστειλε στα δίχτυα. Το έκανε τόσο αριστοτεχνικά που έπρεπε να δούμε πολλά ριπλέι της εποχής για να καταλάβουμε αυτό που δεν κατάλαβαν οι διαιτητές του αγώνα.\nΉταν τότε που ο Ντιέγο Αρμάντο Μαραντόνα, στις δηλώσεις του μετά το τέλος του αγώνα δεν κρύφτηκε αλλά ούτε αποκάλυψε την αλήθεια. Έκανε λόγο για το «χέρι του θεού», ένα χέρι όμως του πραγματικού Θεού τον προστάτευσε επί δεκαετίες μετά και ήρθε να τον πάρει την ίδια μέρα που πήρε και τον φίλο του Φιντέλ Κάστρο! Ω! Τι σύμπτωση!\nΤο χέρι του Θεού άργησε να πάρει τον Ντιέγκο και ίσως ο λόγος ήταν η καταπληκτική μπάλα που έπαιζε. Μπάλα που δεν παίζεται σήμερα.\nΤο χέρι του Θεού τον προστάτευσε για πολλά χρόνια, αφού από τότε που κρέμασε τα παπούτσια, κινδύνεψε πολλές φορές να πεθάνει!\nΟ υπογράφον είχε γνωρίζει τον Μαραντόνα στις 6 Οκτωβρίου 1988 όταν ήρθε στη Θεσσαλονίκη για να αγωνιστεί στη μεγάλη ρεβάνς ανάμεσα στον ΠΑΟΚ και τη Νάπολι για το Κύπελλο UEFA.\nΟ Ντιέγκο Μαραντόνα στη Τούμπα το 1988 μαζί με τον Γιώργο Τουρώνη και τον Κώστα Μπούρη\nΉταν τότε που ο θρύλος του παγκόσμιου ποδοσφαίρου είχε δώσει δύο αποκλειστικές συνεντεύξεις, τη μια στην μεγαλύτερη αθλητική εφημερίδα που υπήρξε ποτέ στη Θεσσαλονίκη τα ΣΠΟΡ του ΒΟΡΡΑ.\nΈνας άνθρωπος απλός. Ένας αθλητής που ενώ γνώριζε πολύ καλά ποιος ήταν δεν υπερέβαλε παρά μόνο στο γήπεδο και στη διάρκεια του αγώνα.\nΆλλωστε ο Μαραντόνα είχε αρχίσει την καριέρα του από ένα προάστιο του Μπουένος Άιρες. Παιδί μια φτωχής πολυμελούς οικογένεια που από νωρίς φανέρωσε το ποδοσφαιρικό του ταλέντο και σε ηλικία 8 ετών εντάχθηκε στους «Λας Σεμπολίτας», την παιδική ομάδα των «Αρχεντίνος Τζούνιορς», με την οποία κέρδισε 136 συνεχόμενα παιχνίδια κι ένα εθνικό πρωτάθλημα στην κατηγορία της.\nΜετά το τέλος της αγωνιστικής του καριέρας η ζωή του πήρε άσχημη τροπή. Ναρκωτικά και πολλά ψυχολογικά προβλήματα τον οδήγησαν αρκετές φορές κοντά στον θάνατο με τους απανταχού φίλους και οπαδούς του σε όλο τον κόσμο να συμπάσχουν.\nΟ ηγέτης της Κούβας Φιντέλ Κάστρο ήταν ένας από αυτούς: «Μου άνοιξε τις πόρτες της Κούβας όταν οι κλινικές στην Αργεντινή μου τις έκλειναν κατάμουτρα διότι δεν ήθελαν να κατηγορηθούν για τον θάνατο του Μαραντόνα», είχε πει τότε σε δηλώσεις του ο πρώην άσος περιγράφοντας την περίοδο που αντιμετώπιζε σοβαρά προβλήματα λόγω της χρήση ναρκωτικών.\nΗ τραγική σύμπτωση είναι πως και οι δύο πέθαναν την ίδια ημέρα, 25 Νοεμβρίου, με τέσσερα χρόνια διαφορά.\nΓια τον θάνατο του Ντιέγκο Μαραντόνα ειπώθηκαν πολλά. Δηλώσεις απ΄ όλο τον κόσμο γέμισαν την ειδησεογραφία των ΜΜΕ, όμως μια δήλωση ξεχωρίζει, αυτή του Πελέ.\nΗ τελευταία επιθυμία όμως του Μαραντόνα εκφράστηκε πριν από περίπου 15 χρόνια όταν σε συνέντευξη του ξαφνικά μίλησε για κάτι μακάβριο. Για την επιγραφή που ήθελε να μπει στον τάφο του.\nΤο κείμενο έγραψε ο Κώστας Μπούρης


ΚΑΛΟ ΝΕΡΟ - ΜΕΘΩΝΗ 0-0: Μοιρασιά στο ντέρμπι τίτλου - NOTOSPORT\nΔευτέρα, 04 Μάρτιος 2019 19:42\nΚΑΛΟ ΝΕΡΟ - ΜΕΘΩΝΗ 0-0: Μοιρασιά στο ντέρμπι τίτλου\nΧωρίς νικητή ολοκληρώθηκε το μεγάλο ντέρμπι κορυφής στην Α1 τοπική ανάμεσα στο Καλό Νερό και τη Μεθώνη.\nΟι δύο ομάδες έμειναν το Σάββατο στο 0-0 στο γήπεδο της Κυπαρισσίας, σ' ένα ματς που διεξήχθη κάτω από έντονη βροχόπτωση. Οι γηπεδούχοι με την ισοπαλία διατηρήθηκαν στην κορυφή και έχουν πλέον τον πρώτο λόγο για τον τίτλο, αφού είναι στο +2 από τη Μεθώνη και μ' ένα ματς λιγότερο. Αυτό με τη Θύελλα Χαρακοπιού, που θα γίνει την Τετάρτη και θα συνεχιστεί από το 22' και με το αποτέλεσμα στο 0-0. Ως εκ τούτου αν το Καλό Νερό νικήσει μεθαύριο θα βρεθεί στο +5 από τη Μεθώνη. Αμφότερες πάντως οι ομάδες έχουν ουσιαστικά εξασφαλίσει την άνοδο και στο σαββατιάτικο ματς θα κρινόταν σ' ένα μεγάλο βαθμό ο τίτλος. Η Μεθώνη, που ήθελε μόνο τη νίκη, στάθηκε καλύτερα στον αγωνιστικό χώρο και απείλησε δύο φορές στο πρώτο μέρος, με τον Τσατά στο 30' και στο 43', αλλά στην πρώτη περίπτωση απέκρουσε ο Σταυρόπουλος και στην δεύτερη πλάσαρε άουτ. Ο ίδιος παίκτης βρέθηκε κοντά στο γκολ και στο 62', όμως ο τερματοφύλακας των γηπεδούχων απέκρουσε. Το Καλό Νερό που είχε μια καλή ευκαιρία με το Διονυσόπουλο, αρκέστηκε στο να διαφυλάξει το μηδέν στην άμυνα και κατ' επέκταση το βαθμολογικό προβάδισμα.\nΤο ματς διαιτήτευσε ο Γιαννόπουλος με βοηθούς τους Τσοπανάκη και Παναγιωτόπουλο.\nΚΑΛΟ ΝΕΡΟ: Σταυρόπουλος, Κυριακούλης, Βλάμης, Λαμπρόπουλος, Κορμπής (83' Παναγούλιας), Κώτσος, Ανδρεόπουλος (89' Μούζης), Μιχαλακόπουλος, Πλάκας, Δεμπεγιώτης (46' Σιγέρη), Μητρόπουλος (72' Διονυσόπουλος).\nΜΕΘΩΝΗ: Κανελλόπουλος, Κότη, Παπανικολόπουλος, Βασιλόπουλος, Τριανταφυλλάκης, Σαμπάνι, Ηλιόπουλος, Παυλόγιαννης, Τσατάς (83' Μπάμπαλης), Παπαδημητρίου (63' Τρυφωνόπουλος), Σταματελόπουλος (85' Καραγλάνης).\nΠερισσότερα σε αυτή την κατηγορία: « Β’ ΤΟΠΙΚΗ: Σπουδαίες νίκες για Μεσσηνιακό και Πανιώνιο ΑΕΚ - ΠΑΝΙΩΝΙΟΣ 0-3: Επιασε κορυφή με θρίαμβο στο ντέρμπι! »


Δελτίο των 11: ΟΙ ΠΡΟΠΑΓΑΝΔΑ ΤΩΝ ΧΑΦΙΕΔΩΝ ΤΗΣ ΝΕΑΣ ΤΑΞΗΣ\nΟι ρουφιάνοι της 5ης Φάλαγγας, που είναι «φίλοι» της 65χρονης του EQUAL και της ΕΣΗΕΑ (που θέλει να γίνει πρόεδρος) με το ψευδώνυμο anergoidimosiografoi,έχουν πέσει με τά μούτρα στην προπαγάνδα του «Νέου Δεκέμβρη»\nΗ ανακοίνωση είναι 100% παραπηροφόρηση.100% χαφιέδικη.\nΚαλύπτουν τη δράση της Μαφίας και δημιουργούν κλίμα.\nΜΠΑΤΣΟΙ ΚΑΙ ΝΑΖΙ ΟΛΑ ΤΑ ΚΑΘΑΡΜΑΤΑ ΔΟΥΛΕΥΟΥΝΕ ΜΑΖΙ\nΤη Δευτέρα 23 Νοεμβρίου, μια παρακρατική φασιστική ομάδα (σσ.της Πακιστανικής μαφίας)επιτέθηκε με σιδηρολοστούς και μαχαίρια σε μετανάστες, (σσ Αιγύπτιους και Σύριους)που κατοικούν στις προσφυγικές πολυκατοικίες στο Δουργούτι κι έστειλαν στο νοσοκομείο τέσσερις ανθρώπους, κατέστρεψαν αυτοκίνητα, λεηλάτησαν μαγαζιά και λήστεψαν τις εισπράξεις της ημέρας, φωνάζοντας ρατσιστικά συνθήματα. Προσπάθησαν να δημιουργήσουν ένταση σε μια ήσυχη γειτονιά.Πήγαν νύχτα, γιατί στο σκοτάδι δεν φαίνονται τα φριχτά μούτρα τους, με κουκούλες, κράνη , ρόπαλα και μαχαίρια!\nΓιατί; Ενάντια σε ποιους; Σε αθώους, φιλήσυχους γείτονές μας!\nΣε ανθρώπους νοικοκυραίους που ήρθαν από αλλού, να βρουν μια καλύτερη μοίρα. Αυτούς βρήκαν σα στόχο τους οι αποτρόπαιοι φασίστες.\nΚαι τους χτύπησαν, τους μαχαίρωσαν, κατέστρεψαν τα μαγαζιά τους, τους έκλεψαν, για να μην ξεχνάνε και τη δουλειά τους, οι αλήτες!\nΗ αστυνομία; Ατάραχη, αδιάφορη, ανίκανη να συλλάβει έστω και ένα από αυτά τα κτήνη.Λέγοντας ψέματα ότι «μεταξύ τους τσακώθηκαν» οι γείτονές μας.( οι καταθέσεις τωνθυμάτων δεν μετράνε;)\nΗ αστυνομία καλύπτει τους φασίστες.\nΚαλούμε όλους τους γείτονες, σαν μια γροθιά, να μην επιτρέψουμε ποτέ ξανά τέτοια αίσχη, να μην αφήσουμε αυτά τα κτήνη να δηλητηριάσουν τη γειτονιά μας.\nΔεν υπάρχει καμιά διαφορά ανάμεσα στους ανθρώπους, ανεξάρτητα από το χρώμα ή από πού κατάγονται. Όλοι είμαστε ίσοι.\nΑλληλεγγύη και οικονομική συμπαράσταση στα θύματα της ρατσιστικής, φασιστικής επίθεσης.\nΔιαλεύκανση της υπόθεσης. Να μη μείνουν ατιμώρητοι οι εγκληματίες.\nΑπαγόρευση της δράσης των φασιστικών παρακρατικών οργανώσεων.\nΑναρτήθηκε από Άνεργοι Δημοσιογράφοι στις 16:24\nΘαυμαστε το νεαρο με τη σφενδονα. Ιδιος ο βασιλιας Δαβιδ! Ο πολυαγαπημενος των εργοδοτων του.\nΣάβ Νοε 28, 02:31:00 μ.μ.\nΑν αυτό είναι αντιπροσωπευτικό δείγμα της "δουλειάς" τους, τότε δικαίως είναι άνεργοι (ως δημοσιογράφοι τουλάχιστον).\nΣάβ Νοε 28, 04:34:00 μ.μ.


Ε Μ ΠΡΟ Σ... για Ανάπτυξη !: Μητσοτάκης: Η Αλβανία να σεβαστεί τα δικαιώματα της ελληνικής μειονότητας (Video)\nΜητσοτάκης: Η Αλβανία να σεβαστεί τα δικαιώματα της ελληνικής μειονότητας (Video)\nΣτην πρόθεση της Κυβέρνησης να αξιοποιήσει τα παραγωγικά χαρακτηριστικά της Ελλάδας και τα συγκριτικά πλεονεκτήματα των Ελληνίδων και των Ελλήνων αναφέρθηκε από τη Θεσσαλονίκη ο Κυριάκος Μητσοτάκης.\n«Με βάση τις επισκέψεις μου σε ΗΠΑ και Ευρώπη, δεν μπορώ να κρύψω την περίσκεψή μου. Οι ΗΠΑ βιώνουν έναν διχασμό ανάμεσα στα οικονομικά και γεωστρατηγικά τους συμφέροντα...\nκαι επιλογές απομονωτισμού», τόνισε ο πρωθυπουργός.\nΟ Κυριάκος Μητσοτάκης έκανε λόγο για αμφισβήτηση των παγκόσμιων σταθερών, όπως τις γνωρίζαμε ως σήμερα. Αναφορικά με την Ευρωπαϊκή Ένωση, μίλησε για «μία ήπειρο η οποία γερνά με μεγάλες γεωγραφικές προκλήσεις» αλλά και μία ήπειρο που αντιμετωπίζει τον λαϊκισμό λόγω της ανόδου της ακροδεξιάς. Έκανε λόγο για κάθε τύπου αμφισβητήσεις στο πλαίσιο της Ευρωπαϊκής Ένωσης, αναφέροντας χαρακτηριστικά το Brexit και τις αναταραχές στη Βαρκελώνη.\nΓια το ίδιο θέμα, ο πρωθυπουργός έκανε λόγο για νέες δυνάμεις που θέτουν οργανωμένο μακρόπνοο σχέδιο που υπηρετείται από μοντέλα που δεν είναι αποδεκτά στις σύγχρονες Δημοκρατίες.\n«Η ρότα της Ελλάδος δεν μπορεί να είναι άλλη από αυτή που δείχνει η ιστορία: Διεθνές Δίκαιο και διπλωματία και Οικονομική πρόοδος με συνοχή», τόνισε ο πρωθυπουργός.\nΟ Κυριάκος Μητσοτάκης σημείωσε πως η ανάπτυξη της Ελλάδας ήταν αυτή που την θωράκιζε απέναντι στους ανταγωνιστές της. «Η Ελλάδα ήταν, είναι και θα είναι μία σταθερή δύναμη ειρήνης σε μία ασταθή περιοχή. Πιστή στο διεθνές δίκαιο σε Αιγαίο και Ανατολική Μεσόγειο και σε μία πολιτική αρχών. Είμαστε μία χώρα που θα γίνουμε ξανά πρωταγωνιστές στα Βαλκάνια και γι' αυτό θεωρούμε ότι τα κράτη των δυτικών Βαλκανίων θα ανταποκριθούν σωστά στην ευρωπαϊκή τους προοπτική».\n«Η Ελλάδα είναι υπέρ του ευρωπαϊκού δρόμου των κρατών των δυτικών Βαλκανίων. Αυτό είναι δημοκρατικός μοχλός πίεσης για την επίλυση των διμερών μας διαφορών και την ανάπτυξη στην περιοχή» σημείωσε ο πρωθυπουργός για τα Σκόπια και πρόσθεσε: «Χωρίς να ρισκάρουμε την παραμικρή αποσταθεροποίηση, θα παρακολουθούμε συχνά την ανταπόκριση των γειτόνων μας στις υποχρεώσεις τους και την επίλυση των εκκρεμοτήτων με πρώτη αυτή της επίλυσης των μακεδονικών προϊόντων».\nΓια την Αλβανία, ο Κυριάκος Μητσοτάκης σημείωσε ότι «η Ελλάδα υποδέχτηκε πολλούς μετανάστες και συνέβαλε στην οικονομική της ανάπτυξη. Τα πεδία συνεργασίας είναι μεγάλα. Προϋπόθεση, όμως, είναι ο σεβασμός της ελληνικής μειονότητας και των δικαιωμάτων της και, φυσικά, η σιγά κάθε ανιστόρητου μηνύματος».\nΕπίσης, αναφέρθηκε και στην υπαναχώρηση των Τιράνων στον καθορισμό των ζωνών στο Ιόνιο, κάνοντας λόγο για ανάγκη να κλείσει αυτή η εκκρεμότητα.\nΟ πρωθυπουργός ξεκαθάρισε ότι δεν υπάρχουν μαγικές λύσεις για την οικονομία και σχολίασε πως «το πρόβλημα δεν είναι η νομή αλλά η παραγωγή του πλούτου προς όφελος όλων» και συμπλήρωσε πως «αλήθεια και ανάπτυξη, σχέδιο και αποτέλεσμα είναι το μυστικό για την κυβερνησιμότητα της χώρας».\nΟι έξι προϋποθέσεις κυβερνησιμότητας\nΠροϋπόθεση 1η: Η πολιτική σταθερότητα.\nΤίποτα από όσα έχουμε πετύχει δεν θα μπορούσαμε να υλοποιήσουμε χωρίς αυτοδύναμη κυβέρνηση.\nΠροϋπόθεση 2η: Ικανό επιτελείο.\nΟι απαντήσεις στα σύνθετα προβλήματα προέρχονται από στελέχη με πάθος για το πεδίο που υπηρετούν. «Στην κυβέρνησή μας υπηρετούν πρόσωπα που θέλουν, ξέρουν και... μπορούν», σημείωσε ο πρωθυπουργός.\nΠροϋπόθεση 3η: Ο τρόπος οργάνωσης.\nΔεν υπάρχει κατάληξη χωρίς αρχή και μέση. Οι στόχοι μπαίνουν σε χρονοδιαγράμματα. Αν αυτά φαντάζουν αυτονόητα σε επιχειρηματίες, δεν είναι αυτονόητα στη δημόσια διοίκηση.\nΠροϋπόθεση 4η: Ο διαρκής διάλογος.\nΥπάρχουν πολλά πεδία δημόσιας πολιτικής που χρειαζόμαστε ευρύτερες συγκλίσεις για να διαμορφώσουμε πολιτική δυναμική ευθυγραμμισμένη με την κοινωνική πλειοψηφία αλλά και για τη διαμόρφωση συνθέσεων που απαιτούνται από το Σύνταγμα.\nΠροϋπόθεση 5η: Αναγνώριση της πραγματικότητας.\nΗ αναγνώριση της πραγματικότητας έχει τη δική της λογική και στην εποχή των social media μπορεί η πραγματικότητα να γίνει παρεξήγηση και η παρεξήγηση να γίνει προπαγάνδα. Το χρέος μας είναι να την ανασύρουμε από τη σύγχυση.\nΠροϋπόθεση 6η: Η ευθύνη.\nΗ ευθύνη είναι μία ηθική πυξίδα που πρέπει να οδηγεί κάθε δημόσιο πρόσωπο, και ειδικά έναν εκλεγμένο ηγέτη. Για έναν πολιτικό θα ισχυριζόμουν ότι «είναι η συνείδηση της μεγάλης ευθύνης που πρέπει να μας κρατά όρθιους».\nΜητσοτάκης: Αρνητική η Συμφωνία των Πρεσπών\nO Κυριάκος Μητσοτάκης, κατά την ομιλία του στο επίσημο δείπνο της Πολιτιστικής Εταιρείας στη Θεσσαλονίκη, εξέφρασε την άποψη πως η Συμφωνία των Πρεσπών υπήρξε μία αρνητική συμφωνία για την Ελλάδα.\n«Εξακολουθώ να πιστεύω ότι η Συμφωνία των Πρεσπών ήταν μία αρνητική Συμφωνία για τη χώρα μας, όμως δεν θα προσβάλω το εθνόσημο, ούτε και θα εκθέσω τη χώρα σε περιπέτειες», τόνισε ο πρωθυπουργός.\nΔείτε ολόκληρη την ομιλία του Κυριάκου Μητσοτάκη στη Θεσσαλονίκη:\nΕτικέτες Αλβανία, Θεσ/νίκη, Κυριάκος, ομιλία, Πρέσπες\n33 νέα κρούσματα του ιού στη χώρα - *Ο ΕΟΔΥ ανακοίνωσε σήμερα Τετάρτη 33 νέα κρούσματα του ιού στη χώρα, εκ των οποίων * ΔΙΑΒΑΣΤΕ ΠΕΡΙΣΣΟΤΕΡΑ...\nΣερβία: Το «πραξικόπημα» του Κορωνοϊού - Μετά τη νέα διαδήλωση στο Βελιγράδι , μπροστά στο Σερβικό Κοινοβούλιο, των «αγανακτισμένων» που κρατούσαν «σερβικές σημαίες» ακολούθησε και χθες το χάος στ...\nΝτέρμπι αιωνίων στους τελικούς του πρωταθλήματος βόλεϊ - Τον τίτλο του πρωταθλητή στο βόλεϊ διεκδικούν ο Ολυμπιακός και ο Παναθηναϊκός. Η σειρά των τελικών ξεκινά σήμερα, στις 19:00, με το πρώτο ντέρμπι «αιωνίω...


Στεμνίτσα Αρκαδίας - ellinismos.gr | Κόμβος Διασύνδεσης του Ελληνισμού\nΗ Στεμνίτσα, χτισμένη αμφιθεατρικά στις δυτικές πλαγιές πλαγιές του Μαινάλου, στους πρόποδες της Κλινίτσας και σε υψόμετρο 1.100 μ., γοητεύει με την παραδοσιακή αρχιτεκτονική της, τα αρχοντικά της, τις ωραίες βυζαντινές εκκλησίες, τα γραφικά καλντερίμια της, το καταπράσινο περιβάλλον της και τη μεγαλειώδη θέα των απόκρημνων κορυφών που την περιβάλλουν. Έχει χαρακτηριστεί ως παραδοσιακός οικισμός και ανήκει διοικητικά στον Δήμο Γορτυνίας. Ο πληθυσμός της σύμφωνα με την απογραφή του 2011 είναι 191 κάτοικοι, αρκετά μειωμένος σε σύγκριση με το 2001 που αριθμούσε 412 κατοίκους.\nΗ περιοχή είναι από την αρχαιότητα γνωστή ως Υψούς και ο Παυσανίας αναφέρεται σ’ αυτήν στα «Αρκαδικά». Σύμφωνα με τη μυθολογία, η αρχαία Υψούς χτίστηκε από τον Υψούντα, έναν από τους πενήντα γιους του βασιλιά της Αρκαδίας Λυκάονα. Η μετονομασία της σε Στεμνίτσα εικάζεται ότι έγινε τον 7ο αιώνα π.Χ., μετά την εποίκιση των περιοχών από Σλάβους, καθώς Στεμνίτσα σημαίνει τόπος δασώδης και σκιερός στα σλαβικά. Γνώρισε μεγάλη ακμή κατά τη βυζαντινή περίοδο, όταν ήταν γνωστές οι στεμνιτσιώτικες καμπάνες.\nΚατά την περίοδο της Φραγκοκρατίας, η Στεμνίτσα αποτελούσε ένα από τα 22 φέουδα της Βαρωνίας του Γάλλου ευγενή Ούγο Δεβρυγέρ. Κατά την Τουρκοκρατία, χάρη στην ορεινή και απόκρημνη θέση της γνώρισε ακμή, καθώς κατέφευγαν σε αυτήν επιφανείς οικογένειες Ελλήνων άλλων περιοχών προκειμένου να αποφύγουν τις συνέπειες του τούρκικου ζυγού. Στη συνέχεια και λόγω αυτού του γεγονότος, η Στεμνίτσα εξελίχθηκε σ’ ένα από τα σπουδαιότερα εμπορικά και βιοτεχνικά κέντρα της Πελοποννήσου. Οι σημαντικότερες δραστηριότητες των κατοίκων της ήταν η δημιουργία εκκλησιαστικών κωδώνων, καμπανών, κηροπηγίων, καθώς και η αργυροχρυσοχοΐα. Εκτός από την οικονομική ανάπτυξη, η Στεμνίτσα φημιζόταν και για την πνευματική καλλιέργεια των κατοίκων της, στην οποία συνέβαλε η Ελληνική Σχολή Στεμνίτσης, που ιδρύθηκε κατά τα τέλη του 17ου αιώνα και διέθετε στη βιβλιοθήκη της χιλιάδες τόμους.\nΗ Στεμνίτσα δέχτηκε μεγάλο πλήγμα από την επέλαση Τουρκαλβανών, μετά την αποτυχημένη επανάσταση του Ορλώφ στα 1770. Η περιοχή υπέστη μεγάλες καταστροφές και οι κάτοικοί της κατέφυγαν για να σωθούν στη Μονή του Προδρόμου.\nΗ Στεμνίτσα προσέφερε πολλά στον αγώνα του 1821. Πολλοί Στεμνιτσιώτες υπήρξαν μέλη της Φιλικής εταιρείας και ακόμη περισσότεροι οι αγωνιστές. Υπήρξε κέντρο εφοδιασμού της Επανάστασης. Εδώ, όπως και στη Δημητσάνα, παρασκευαζόταν το μπαρούτι, μ’ έναν ξεχωριστό τρόπο. Ο Θεόδωρος Κολοκοτρώνης, ο οποίος αποκαλούσε τη Στεμνίτσα «χωροπούλα του Μοριά», είχε δημιουργήσει εκεί το κέντρο των επιχειρήσεών του κατά τη διάρκεια του επαναστατικού αγώνα. Η ιδιαίτερη σχέση του Γέρου του Μοριά με τη Στεμνίτσα αποδεικνύεται και από το γεγονός ότι μετά τον θάνατο του γιου του, επέλεξε να αποσυρθεί εκεί για ένα διάστημα. Χάρη στον σημαντικό της ρόλο στον εθνικοαπελευθερωτικό αγώνα, η Στεμνίτσα φιλοξένησε τη συνέλευση της Πρώτης Πελοποννησιακής Γερουσίας, στις 27 Μαΐου 1821 και έγινε η πρώτη άτυπη πρωτεύουσα του επαναστατημένου Ελληνικού έθνους για ένα μήνα.\nΗ ακμή της Στεμνίτσας συνεχίστηκε ολόκληρο τον 19ο αιώνα μέχρι τις πρώτες δεκαετίες του 20ού αι., όταν η μετανάστευση προς το εξωτερικό, αλλά και προς τα αστικά κέντρα του εσωτερικού, γενικεύτηκε. Είναι, ωστόσο, ένας τόπος που κρατά ζωντανή την πλούσια ιστορία του μέχρι σήμερα.\nΗ Σχολή Αργυροχρυσοχοΐας Στεμνίτσας που στεγάζεται σε ένα επιβλητικό παραδοσιακό κτίριο ιδρύθηκε το 1976. Είναι από τις πλέον φημισμένες σχολές κοσμήματος και συνεχίζει επάξια την σπουδαία τοπική παράδοση.\nΆξιες θαυμασμού είναι οι πολλές παλιές και σημαντικότατες μεταβυζαντινές εκκλησίες του χωριού που λειτουργούν μέχρι σήμερα. Ξεχωρίζουν η Ζωοδόχος Πηγή (15ος αιώνας), οι Τρεις Ιεράρχες (17ος αιώνας), ο Αγιος Νικόλαος (14ος αιώνας) και η Παναγία η Μπαφέρω (12ος αιώνας) πάνω στο ύψωμα «Κάστρο» που δεσπόζει στον οικισμό και στο οποίο υπήρχε μεσαιωνικό κάστρο. Ένα γραφικό καλντερίμι οδηγεί από την κεντρική πλατεία στην κορυφή του, όπου μπορεί κανείς να θαυμάσει την έξοχη θέα προς το χωριό και στο φαράγγι του Λούσιου. Εκεί βρίσκεται ηρώο αφιερωμένο στους αγωνιστές του 1821 που κατάγονταν από την περιοχή. Η γειτονιά του Κάστρου έχει πολλά γραφικά σπίτια, όπως και σπίτια επωνύμων Στεμνιτσιωτών (οικία Ροϊλού κ.ά.).\nΣτο πλουσιότατο λαογραφικό μουσείο της Στεμνίτσας, στεγασμένο στο αρχοντικό Χατζή (του 18ου αιώνα), παρουσιάζονται αναπαραστάσεις εργαστηρίων παραδοσιακών επαγγελμάτων. Στην όμορφη κεντρική πλατεία το χωριού δεσπόζει ο ιερός Ναός του Αγ. Γεωργίου που περιέχει αυθεντικές τοιχογραφίες του Φ. Κόντογλου και το καμπαναριό του, κατασκευασμένο από λευκή πελεκητή πέτρα και χτισμένο το 1877.\nΗ Στεμνίτσα, μαζί με την ιστορική παράδοση και τα ξεχωριστά αξιοθέατά της συνδυάζει και ένα υπέροχο φυσικό περιβάλλον, καθώς βρίσκεται κοντά στο φαράγγι του Λούσιου, στο ελατοδάσος του Μαινάλου και στο χιονοδρομικό κέντρο.\nΗ Στεμνίτσα με τα πλακόστρωτα δρομάκια της.


Η «μυστική» ζωή του Ανδρέα Αλεξάνδρου | Vantage Magazine Η «μυστική» ζωή του Ανδρέα Αλεξάνδρου | Vantage Magazine\nΗ «μυστική» ζωή του Ανδρέα Αλεξάνδρου\n19 October, 2017 απο Vantage Magazine\nΟ πιο ευφάνταστος σεναριογράφος θα δυσκολευόταν να συνθέσει µια ιστορία τόσο περίπλοκη και ενδιαφέρουσα όσο η πραγµατική ζωή του Ανδρέα Αλεξάνδρου. Πρόκειται για έναν πυροσβέστη και παράλληλα µυστικό πράκτορα ερευνών που από όποια θέση και γωνιά του κόσµου να βρισκόταν ρίσκαρε τη ζωή του για το καλό της πατρίδας του.\nΟ Ανδρέας Αλεξάνδρου γεννήθηκε στον Άγιο Σέργιο το 1946 και έζησε εκεί µέχρι την ηλικία των εφτά χρονών. Το 1953, ο πατέρας του κλήθηκε να δουλέψει ως νυχτοφύλακας του Αγγλικού Στρατού και όλη η οικογένεια µετακοµίζει στην Αµµόχωστο. Τα χρόνια που ακολουθούν είναι ευτυχισµένα, µε πολλές οικονοµίες αλλά και πολλή αγάπη. «Τα χρόνια τότε ήταν αλλιώτικα, υπήρχε ένας σεβασµός που δεν βλέπεις σήµερα. Σεβασµός προς τους γονείς, προς την πατρίδα, την οικογένεια και τους φίλους. Εγώ ποτέ µου δεν έβρισα γονιό και δηµιούργησα φίλους καλούς, τους οποίους έχω µέχρι σήµερα», µας αναφέρει ο κύριος Ανδρέας.\nΑπό το ∆ηµοτικό γράφτηκε στην ΑΝΕ (Άλκιµος Νεολαία ΕΟΚΑ). Μπορεί η δράση του εκεί να µην είναι σπουδαία αλλά ήταν η αρχή αυτού που θα εξελισσόταν. Μαζί µε τα άλλα παιδιά γράφει συνθήµατα στους τοίχους, µοιράζει φυλλάδια, καίει αγγλικές σηµαίες και στη θέση τους υψώνει ελληνικές. Όπως παραδέχεται η αποστολή να υψώνουν τις ελληνικές σηµαίες ήταν «η χαρά και το καµάρι τους». Όλοι αναγνωρίζουν πως αυτό το παιδί έχει µέσα του τη φλόγα του µαχητή. Ακούραστος και δραστήριος. Συµµετέχει σε όλες τις παράνοµες συγκεντρώσεις και η φλόγα µέσα του για να υπηρετήσει την πατρίδα ολοένα και φουντώνει. Γι’ αυτή του τη δράση παρασηµοφορήθηκε τόσο από τον Πρόεδρο όσο και από την Κυπριακή ∆ηµοκρατία. Μετά την Ανεξαρτησία της Κύπρου κάνει προσκοπισµό και στα 17 του χρόνια αποκτά µαύρη ζώνη στο τζούντο.\nΈχοντας υπόψη τα πιο πάνω θεώρησαν πως ήταν ο κατάλληλος για να βοηθάει την κυβέρνηση ενηµερώνοντας τους για τις παράνοµες συγκεντρώσεις που συνέβαιναν. Ήθελαν κάποιον που ήταν πέρα από κάθε υποψία και ο Ανδρέας Αλεξάνδρου ήταν ο ιδανικός. Με αυτό τον τρόπο µπήκε στα βαθιά. Ήταν παρόν σε κάθε παράνοµη συγκέντρωση. Στην πορεία του πρότειναν και άλλα. ∆ούλεψε σε πλοία, παρέδιδε πακέτα και απέκτησε απολυτήριο από τα φυλάκια του Λιµανιού. Τελειώνοντας τον στρατό ως Λοχίας Λόκατζιης, του προσφέρουν δουλειά στην Πυροσβεστική Υπηρεσία, όπου πήρε το βαθµό του Αρχιπυροσβέστη.\nΌταν ξεκίνησε η ΕΟΚΑ Β, ο Ανδρέας Αλεξάνδρου πηγαίνει κανονικά στη δουλειά του και τα βράδια οργανώνεται εναντίον της Ε.Ο.Κ.Α Β’. Κατά τη διάρκεια του πολέµου υπηρετεί την πατρίδα ως µέλος µιας οµάδας πυροσβεστών και πολιτικής άµυνας. «Όλοι οι πυροσβέστες είχαν δράσει µε τόση γενναιότητα, ασταµάτητοι και ακούραστοι για να βοηθήσουν την πατρίδα τους. ∆εν δείλιασαν ούτε για ένα λεπτό. Παντού πήγαιναν χωρίς δεύτερη σκέψη. Ήθελαν να προσφέρουν και να βοηθήσουν ώστε η πατρίδα τους να µην µπει υπό την κατοχή των Τούρκων. Εδώ να τονίσουµε πως η Αµµόχωστος δεν εγκαταλείφτηκε 14 του Αυγούστου όπως γνωρίζουν οι περισσότεροι. Εµείς ήµασταν στην τελευταία πυρκαγιά που έγινε στις 15 Αυγούστου, στον Αστυνοµικό Σταθµό Αµµοχώστου η ώρα 14:30. Παλέψαµε µέχρι την τελευταία στιγµή και ήµασταν το τελευταίο οργανωµένο τµήµα που έφυγε από την Αµµόχωστο».\nΑφού έφυγαν από την Αµµόχωστο ήρθαν αντιµέτωποι µε το απόλυτο χάος και πάλι όµως προσπάθησαν να βοηθήσουν όπου µπορούσαν. «Στο ∆ασάκι της Άχνας είχε πάνω από 10.000 άτοµα για φαγητό που τους έδινε από καζάνια ο αγγλικός στρατός. Οι δρόµοι γεµάτοι κόσµο που δεν είχε φαγητό ούτε ένα µέρος να κοιµηθεί».\nΌταν τελείωσε ο πόλεµος ο κος Αλεξάνδρου παρασηµοφορήθηκε από την κυβέρνηση για την υπεράσπιση της Κυπριακής ∆ηµοκρατίας. Παρόλα αυτά αρνιόταν να µείνει στην Κύπρο χωρίς να ζει στο σπίτι του. Αρνήθηκε να ζήσει σε µια Κύπρο αλλιώτικη από αυτή που γνώριζε. «Αγαπώ τον τόπο µου θα βοηθήσω όσο µπορώ αλλά είτε είµαι Λάρνακα είτε είµαι Λεµεσό είτε είµαι Αυστραλία για εµένα είναι το ίδιο. Πάλι δεν θα είµαι στο σπίτι µου», έλεγε. Έχοντας αυτά κατά νου αποφάσισε το 1976 να φύγει µε την οικογένεια του για την Αυστραλία. Για το µέλλον των παιδιών τους αλλά και το δικό τους.\nΣτην αρχή δεν ήξερε πως να ξεκινήσει τη ζωή τους, τη δική του και της οικογένειάς του. Μέχρι να προσαρµοστούν ο κύριος Ανδρέας δούλευε σε εργοστάσιο βαριάς βιοµηχανίας µετάλλου µε 22.000 άτοµα. «∆ύσκολα χρόνια», οµολογεί. Στα πέντε χρόνια και αφού είχε οδηγίες από την Κύπρο εισχώρησε στην αδελφότητα Κυπρίων Αυστραλίας µε µοναδικό σκοπό να βοηθήσει στο εθνικό µας ζήτηµα. ∆ιετέλεσε µέλος της στην ηγεσία Συντονιστικής Επιτροπής Κυπριακού Αγώνα Αυστραλίας και είχε απευθείας επαφές µε την Πρεσβεία και προσέφερε πολύτιµη βοήθεια όπου χρειαζόταν. Πολύ σύντοµα εργοδοτήθηκε στις χρηµαταποστολές. «Για να σε δεχθούν γι’ αυτή τη θέση κοσκινίζουν ολόκληρο το παρελθόν σου. Για να καταλάβετε είναι πιο εύκολο να γίνεις αστυνόµος παρά να προσληφθείς σε αυτή τη δουλειά επειδή έχεις να κάνεις µε εκατοµµύρια». Παράλληλα απέκτησε δίπλωµα ως First Class Bodyguard και Securityguard. Επίσης, παρακολούθησε µε επιτυχία µαθήµατα στην Advance Security Training Centre, µια σχολή που σε µαθαίνει για το νόµο, την ασφάλεια, την άµυνα, τη χρήση όπλων, για τρόπους προστασίας του κοινού από εγκληµατικές ενέργειες και πολλά άλλα. Μετά από όλα αυτά είχε πάρει την άδεια να εξασκεί το επάγγελµα του Ιδιωτικού Πράκτορα Ερευνών από το ∆ικαστήριο και την Αστυνοµία Αυστραλίας.\nΚατά την παραµονή του στην Αυστραλία θέλησε να δώσει και τη δική του µαρτυρία σε γνωστά και άγνωστα γεγονότα και να εκφράσει, γενικά, το δράµα της προσφυγιάς, έτσι αποφάσισε να γράψει το πρώτο του βιβλίο. Ειδικότερα επιθυµούσε, όµως, να αποτυπώσει τις περιπέτειες των ανθρώπων της αγαπηµένης τους πόλης, της Αµµοχώστου. Περιπέτειες που διαδραµατίστηκαν από την εποχή της Αγγλοκρατίας µέχρι τις συγκλονιστικές στιγµές του πραξικοπήµατος, της τούρκικης εισβολής και των συνεχών βοµβαρδισµών της, από την τούρκικη αεροπορία, όπου οι πυροσβέστες µε ένα γενναίο αξιωµατικό και µε κίνδυνο της ζωής τους, ανταποκρίθηκαν επάξια στα καθήκοντά τους.\nΤελικά κατέληξε σε µια ιστορική µυθιστορηµατική συγγραφή µε έναν φανταστικό πρωταγωνιστή, ο οποίος αφηγείται τις περιπέτειες της ζωής του. Το βιβλίο ονοµάζεται «Μυστικός ∆εσµός», κυκλοφόρησε το 2010 και στη γλαφυρή διήγησή του συµπεριλαµβάνει και προσωπικές του εµπειρίες, µε αληθινά, συνταρακτικά γεγονότα, τα οποία ενηµερώνουν αρκετά για τις συνθήκες που επικρατούσαν στη ζωή των ανθρώπων τότε. Ο ρόλος του ήρωα είναι αντιπροσωπευτικός και ενσαρκώνει όχι µόνο την αυτοθυσία των πυροσβεστών αλλά και την δράση των αφανών ηρώων των Μυστικών Υπηρεσιών της Κρατικής Ασφάλειας, που πρόσφεραν αθόρυβα τις υπηρεσίες τους στην πατρίδα χωρίς τυµπανοκρουσίες. Στο βιβλίο αν και όλα και όλοι είναι µε ψευδώνυµα στην ουσία περιγράφει τη δική του ζωή.\nΣτην πορεία, µετά από την επιτυχία του πρώτου του βιβλίου έρχεται και το δεύτερο βιβλίο µε τίτλο «Το Τρίτο Μυστικό». Το βιβλίο είναι βασισµένο σε αληθινά γεγονότα, που αντικατοπτρίζουν τη ζωή των Κύπριων µεταναστών στην Αυστραλία. Πολλές από τις αποστολές του καταγράφονται στο δεύτερο του βιβλίο, όπου µε µεγάλη εχεµύθεια εκτελούσε καθήκοντα Ιδιωτικού Πράκτορα Ερευνών.\nΣήµερα ο Ανδρέας Αλεξάνδρου βρίσκεται στην Κύπρο. Την απόφαση να επιστρέψει την πήρε αστραπιαία. Απλά µια µέρα, αφού είδε κάποιες φωτογραφίες σκέφτηκε: «Τι κάνω εγώ εδώ;». Επέστρεψε και εργάστηκε στην αστυνοµία Αγίας Νάπας ως Λοχίας και µετά ως Υπεύθυνος Τροχονοµικής Υπηρεσίας. Σήµερα αν και συνταξιούχος είναι Μέλος της Επιτροπής Επαρχίας Αµµοχώστου για το ∆ιεθνή Σύνδεσµο Αστυνοµίας αλλά και γενικότερα αρκετά δραστήριος. Πώς να µην είναι άλλωστε; Μετά από αυτή τη ζωή που είχε δεν θα µπορούσε να κλειστεί στο σπίτι ή να παίζει τάβλι σε κάποιο καφενείο, όπως κάνουν οι συνοµήλικοι του.